# ภาพรวมของเดสก์ท็อป

บทนี้จะพาคุณทำความรู้จักกับองค์ประกอบพื้นฐานของเดสก์ท็อป ซึ่งรวมถึง หน้าต่าง, พื้นที่ทำงาน และ โปรแกรมประยุกต์ งาน (หรือการเล่น) เกือบทั้งหมดของคุณใน MATE จะเกี่ยวข้องกับองค์ประกอบพื้นฐานเหล่านี้

บทนี้จะบรรยาย MATE แบบปริยาย ผู้จัดแจกหรือผู้ดูแลระบบของคุณอาจปรับแต่งเดสก์ท็อปไว้ให้ดูต่างจากสิ่งที่บรรยายในที่นี้

## เกริ่นนำ

เมื่อคุณเปิดวาระเดสก์ท็อปเป็นครั้งแรก คุณควรพบหน้าจอเริ่มต้นแบบปริยาย ซึ่งมีพาเนล หน้าต่าง และไอคอนหลายตัว

องค์ประกอบหลักของเดสก์ท็อป MATE คือ:

พื้นโต๊ะ

  พื้นโต๊ะ เป็นสิ่งที่อยู่หลังองค์ประกอบอื่น ๆ บนพื้นโต๊ะ คุณสามารถวางวัตถุต่าง ๆ บนพื้นโต๊ะเพื่อเข้าถึงแฟ้มหรือไดเรกทอรีต่าง ๆ ได้อย่างรวดเร็ว หรือเรียกโปรแกรมที่คุณใช้บ่อยก็ได้ ดูข้อมูลเพิ่มเติมได้จาก

พาเนล

  พาเนล คือแถบสองแถบที่วางพาดอยู่ที่ด้านบนและด้านล่างของหน้าจอ โดยปกติ พาเนลด้านบนจะแสดงแถบเมนูหลักของ MATE วันเวลา และไอคอนสำหรับเรียกโปรแกรมจำนวนหนึ่ง ส่วนพาเนลด้านล่างจะแสดงรายชื่อหน้าต่างที่เปิดอยู่ และช่องสลับพื้นที่ทำงาน

  คุณสามารถปรับแต่งพาเนลให้มีเครื่องมือต่าง ๆ ที่หลากหลายได้ เช่น เพิ่มเมนู ปุ่มเรียก และโปรแกรมเล็ก ๆ ที่เรียกว่า แอพเพล็ต ตัวอย่างเช่น คุณสามารถปรับแต่งพาเนลให้แสดงรายงานอากาศในท้องที่ของคุณได้ ดูข้อมูลเพิ่มเติมเกี่ยวกกับพาเนลได้ที่

หน้าต่าง

  โปรแกรมส่วนใหญ่จะทำงานภายในหน้าต่างตั้งแต่หนึ่งบานขึ้นไป คุณสามารถเปิดหน้าต่างได้หลายบานพร้อมกันบนพื้นโต๊ะของคุณ และสามารถปรับขนาดและย้ายหน้าต่างไปยังตำแหน่งต่าง ๆ เพื่อความสะดวกในการทำงานได้ หน้าต่างแต่ละบานจะมี แถบชื่อหน้าต่าง ที่ด้านบน พร้อมปุ่มสำหรับย่อเก็บ ขยายแผ่ และปิดหน้าต่าง ดูข้อมูลเพิ่มเติมเกี่ยวกับการใช้หน้าต่างได้ที่

พื้นที่ทำงาน

  คุณสามารถแบ่งพื้นโต๊ะของคุณออกเป็น พื้นที่ทำงาน หลายพื้นที่แยกจากกันได้ แต่ละพื้นที่ทำงานสามารถวางหน้าต่างได้หลายบาน ซึ่งช่วยให้คุณจัดกลุ่มงานที่เกี่ยวข้องกันไว้ด้วยกันได้ ดูข้อมูลเพิ่มเติมเกี่ยวกับการใช้พื้นที่ทำงานได้ที่

โปรแกรมจัดการแฟ้ม

  โปรแกรมจัดการแฟ้ม Caja ช่วยให้คุณเข้าถึงแฟ้ม โฟลเดอร์ และโปรแกรมต่าง ๆ ได้ คุณสามารถจัดการเนื้อหาของโฟลเดอร์ได้ด้วยโปรแกรมจัดการแฟ้ม และเปิดแฟ้มได้ด้วยโปรแกรมที่เหมาะสม ดูข้อมูลเพิ่มเติมได้ที่

ศูนย์ควบคุม

  คุณสามารถปรับแต่งคอมพิวเตอร์ของคุณได้โดยใช้ ศูนย์ควบคุม ซึ่งสามารถเรียกได้จากเมนู ระบบ ในแถบเมนูบนพาเนล เครื่องมือปรับแต่งแต่ละอย่างในศูนย์ควบคุมจะช่วยคุณปรับเปลี่ยนพฤติกรรมต่าง ๆ ของเครื่อง ดูข้อมูลเพิ่มเติมเกี่ยวกับศูนย์ควบคุมได้ที่

ผู้จัดแจกหรือผู้ดูแลระบบของคุณอาจมีการปรับแต่งส่วนต่าง ๆ ให้เหมาะกับความต้องการของคุณ ดังนั้น พื้นโต๊ะของคุณอาจไม่เหมือนกับสิ่งที่บรรยายไว้ในคู่มือนี้เสียทั้งหมด อย่างไรก็ดี คู่มือนี้ก็ยังให้ข้อมูลเบื้องต้นสำหรับการใช้องค์ประกอบต่าง ๆ บนพื้นโต๊ะของคุณได้

MATE Desktop components, introducing

## พื้นโต๊ะ

พื้นโต๊ะจะอยู่หลังองค์ประกอบอื่นทั้งหมดบนหน้าจอของคุณ เมื่อไม่มีหน้าต่างใด ๆ เปิดอยู่ พื้นโต๊ะก็คือส่วนของหน้าจอที่อยู่ระหว่างพาเนลขอบบนและพาเนลขอบล่าง คุณสามารถวางแฟ้มหรือโฟลเดอร์ที่ต้องการใช้ใกล้ ๆ มือลงบนพื้นโต๊ะได้

พื้นโต๊ะยังมีวัตถุพิเศษหลายชิ้นวางอยู่:

- ไอคอน คอมพิวเตอร์ จะช่วยคุณเข้าถึงซีดี สื่อถอดเสียบเช่นแผ่นฟลอปปี้ รวมทั้งระบบแฟ้มทั้งหมด (หรือที่เรียกว่าระบบแฟ้มราก) ได้ โดยปกติ คุณจะไม่มีสิทธิ์อ่านแฟ้มของผู้ใช้อื่นหรือแก้ไขแฟ้มของระบบได้ แต่คุณอาจจำเป็นต้องทำอะไรบางอย่าง เช่น ตั้งค่าเว็บเซิร์ฟเวอร์บนเครื่องคอมพิวเตอร์

- โฟลเดอร์บ้านของคุณ ซึ่งมีชื่อกำกับว่า บ้านของ ชื่อผู้ใช้ เป็นที่เก็บแฟ้มส่วนตัวของคุณ คุณสามารถเปิดโฟลเดอร์นี้จากเมนู ที่หลัก ๆ ได้เช่นกัน

- ถังขยะ เป็นโฟลเดอร์พิเศษสำหรับทิ้งแฟ้มและโฟลเดอร์ที่คุณไม่ต้องการใช้ ดูข้อมูลเพิ่มเติมได้ที่

- เมื่อคุณใส่แผ่นซีดี แฟลชไดรว์ หรือสื่อถอดเสียบอื่น ๆ หรืออุปกรณ์ที่บรรจุแฟ้มอยู่ภายใน เช่น เครื่องเล่นเพลง หรือกล้องดิจิทัล จะมีไอคอนแทนอุปกรณ์ดังกล่าวปรากฏขึ้นบนพื้นโต๊ะ

เมื่อคุณทำงานกับคอมพิวเตอร์ไป พื้นโต๊ะจะค่อย ๆ ถูกหน้าต่างที่คุณเปิดบังไว้ คุณสามารถเผยพื้นโต๊ะขึ้นมาได้โดยย่อเก็บหน้าต่างทุกบาน โดยใช้วิธีการใดวิธีการหนึ่งต่อไปนี้:

- คลิกที่ปุ่ม แสดงพื้นโต๊ะ ที่ด้านซ้ายสุดของ พาเนลขอบล่าง

- กด Ctrl Alt D.

ทำอย่างใดอย่างหนึ่งข้างต้นอีกครั้ง หน้าต่างทั้งหลายก็จะกลับมาในสถานะเดิม นอกจากนี้ คุณยังอาจสลับไปยังพื้นที่ทำงานอื่นที่พื้นโต๊ะยังว่างอยู่ก็ได้

คุณสามารถเปลี่ยนสีหรือภาพพื้นหลังของพื้นโต๊ะได้ ดูข้อมูลเพิ่มเติมได้ที่

แฟ้มหรือโฟลเดอร์ที่คุณวางลงบนพื้นโต๊ะจะถูกเก็บไว้ที่โฟลเดอร์พิเศษภายใต้โฟลเดอร์บ้านของคุณ ชื่อว่า `Desktop` คุณสามารถเก็บแฟ้มและโฟลเดอร์อื่น ๆ ลงในโฟลเดอร์นี้ได้โดยตรงเหมือนโฟลเดอร์ทั่วไป ข้อแตกต่างมีเพียงว่า สิ่งที่ใส่ลงในโฟลเดอร์ Desktop จะปรากฏบนพื้นโต๊ะ

## หน้าต่าง

A window is a rectangular area of the screen, usually with a border all around and a title bar at the top. You can think of a window as a screen within the screen. Each window displays an application, allowing you to have more than one application visible, and work on more than one task at a time. You can also think of windows as pieces of paper on your desktop: they can overlap, or be side by side, for example.

คุณสามารถจัดตำแหน่งและปรับขนาดของหน้าต่างบนหน้าจอได้ รวมทั้งจัดให้หน้าต่างวางซ้อนทับกัน โดยให้หน้าต่างที่คุณกำลังทำงานอยู่บนสุด มองเห็นได้ทั้งบาน ดูข้อมูลเพิ่มเติมเกี่ยวกับการย้ายและปรับขนาดหน้าต่างได้ที่

ไม่จำเป็นว่าหน้าต่างแต่ละบานจะเป็นโปรแกรมที่ต่างกันเสมอไป โดยปกติ โปรแกรมหนึ่ง ๆ จะมีหน้าต่างหลักอยู่บานหนึ่ง และอาจเปิดหน้าต่างเพิ่มตามที่ผู้ใช้สั่งก็ได้

ส่วนที่เหลือของหัวข้อนี้จะอธิบายชนิดต่าง ๆ ของหน้าต่าง และวิธีการโต้ตอบกับหน้าต่าง

### ชนิดของหน้าต่าง

หน้าต่างมีสองชนิดหลัก ๆ :

หน้าต่างโปรแกรม

  หน้าต่างโปรแกรมจะสามารถทำได้ครบ ทั้งย่อเก็บ ขยายแผ่ และปิดหน้าต่าง โดยอาศัยปุ่มบนแถบชื่อหน้าต่าง เมื่อเปิดโปรแกรม คุณมักจะพบหน้าต่างชนิดนี้

หน้าต่างโต้ตอบ

  หน้าต่างโต้ตอบจะปรากฏตามการร้องขอของหน้าต่างโปรแกรม โดยอาจจะแจ้งเตือนปัญหา ถามยืนยันการกระทำ หรือขอข้อมูลบางอย่างจากคุณ

  ตัวอย่างเช่น ถ้าคุณบอกโปรแกรมให้บันทึกเอกสารลงแฟ้ม ก็จะมีกล่องโต้ตอบขึ้นมาถามคุณ ว่าต้องการบันทึกแฟ้มไว้ที่ไหน ถ้าคุณสั่งให้โปรแกรมจบการทำงานในขณะที่โปรแกรมยังทำงานบางอย่างอยู่ โปรแกรมก็อาจจะถามยืนยัน ว่าคุณต้องการละทิ้งงานที่กำลังทำนั้นหรือไม่

  กล่องโต้ตอบบางกล่องจะไม่ยอมให้คุณโต้ตอบกับหน้าต่างหลักของโปรแกรม จนกว่าคุณจะปิดกล่องโต้ตอบนั้น กล่องโต้ตอบแบบนี้เรียกว่ากล่องโต้ตอบแบบ โมดัล (modal) ในขณะที่กล่องโต้ตอบอีกแบบหนึ่งจะสามารถเปิดทิ้งไว้ในขณะที่คุณทำงานกับหน้าต่างหลักได้ เรียกว่ากล่องโต้ตอบแบบ transient

  คุณสามารถเลือกข้อความในกล่องโต้ตอบได้โดยใช้เมาส์ ซึ่งทำให้คุณสามารถคัดลอกลงในคลิปบอร์ด (โดยคลิกขวาที่ข้อความแล้วเลือก คัดลอก) และแปะลงในโปรแกรมอื่นได้ ซึ่งจะเป็นประโยชน์ถ้าคุณต้องการอ้างถึงข้อความที่พบในกล่องโต้ตอบเมื่อจะถามปัญหาในอินเทอร์เน็ต

### การจัดการกับหน้าต่าง

คุณสามารถเปลี่ยนขนาดและตำแหน่งของหน้าต่างบนหน้าจอได้ ซึ่งช่วยให้คุณดูโปรแกรมได้มากกว่าหนึ่งตัว และทำงานมากกว่าหนึ่งอย่างพร้อมกันได้ ตัวอย่างเช่น คุณอาจต้องการอ่านเว็บ ควบคู่กับการเขียนเอกสารในโปรแกรมประมวลคำ หรืออาจเพียงแค่สลับไปดูโปรแกรมอื่นเพื่อทำงานอย่างอื่น หรือตรวจสอบความคืบหน้าของงาน

คุณสามารถ ย่อเก็บ (minimize) หน้าต่างได้ ถ้าคุณยังไม่สนใจดูหน้าต่างในตอนนั้น โดยหน้าต่างจะหายไปจากหน้าจอ และคุณสามารถ ขยายแผ่ (maximize) หน้าต่างได้เช่นกัน ซึ่งจะใช้เนื้อที่ทั้งหน้าจอ ให้คุณให้ความสนใจกับหน้าต่างนั้นเพียงหน้าต่างเดียว

การกระทำเกือบทั้งหมดข้างต้นนี้ จะกระทำโดยใช้เมาส์กับส่วนต่าง ๆ ของกรอบหน้าต่าง (ดูวิธีการใช้เมาส์ได้ที่ ) ขอบด้านบนสุดของหน้าต่าง ซึ่งเรียกว่า แถบชื่อหน้าต่าง เพราะใช้แสดงชื่อของหน้าต่างด้วย จะมีปุ่มหลายปุ่มซึ่งใช้เปลี่ยนสถานะการแสดงของหน้าต่างได้

แสดงแถบชื่อหน้าต่างสำหรับหน้าต่างโปรแกรมปกติ จากซ้ายไปขวาในแถบหน้าต่างคือ ปุ่มเมนูหน้าต่าง, ชื่อหน้าต่าง, ปุ่มย่อเก็บ, ปุ่มขยายแผ่, และปุ่มปิดหน้าต่าง

แถบชื่อหน้าต่างสำหรับหน้าต่างโปรแกรมปกติ

Titlebar of application window frame.

การกระทำทุกอย่างสามารถสั่งผ่านเมนูหน้าต่างได้เช่นกัน การเปิดเมนูหน้าต่าง ทำได้โดยคลิกที่ปุ่มเมนูหน้าต่างที่ด้านซ้ายสุดของแถบชื่อหน้าต่าง นอกจากนี้ การกระทำทั่วไปยังสามารถสั่งผ่านปุ่มลัดแป้นพิมพ์ได้ ดูรายชื่อปุ่มลัดอย่างง่ายได้ที่ ต่อไปนี้เป็นการกระทำต่าง ๆ ที่คุณสามารถทำกับหน้าต่างได้ ไม่ว่าจะด้วยเมาส์หรือแป้นพิมพ์:

ย้ายหน้าต่าง

  การย้ายหน้าต่างทำได้โดยลากแถบชื่อหน้าต่าง คุณสามารถคลิกค้างที่บริเวณใดก็ได้บนแถบชื่อหน้าต่าง ยกเว้นที่ปุ่มต่าง ๆ ที่ปลายทั้งสองด้าน แล้วเริ่มลาก หน้าต่างจะย้ายที่บนหน้าจอไปตามที่คุณลาก บนเครื่องที่ทำงานช้าหน่อย การย้ายหน้าต่างอาจแทนด้วยการย้ายแค่เส้นเค้าโครงของกรอบหน้าต่างเท่านั้น

  You can also choose Move from the Window Menu, or press Alt F7, and then either move the mouse or press the keyboard arrow keys to move the window.

  คุณอาจกด Alt ค้างไว้ แล้วลากที่ส่วนใดของหน้าต่างก็ได้เช่นกัน

  ขณะที่คุณย้ายหน้าต่าง บางส่วนของหน้าจออาจต้านการเคลื่อนย้ายเล็กน้อย ซึ่งจะช่วยให้คุณจัดเรียงหน้าต่างให้ชิดขอบพื้นโต๊ะ หรือชิดพาเนล หรือชิดขอบหน้าต่างอื่นได้สะดวกขึ้น

  นอกจากนี้ คุณสามารถกด Shift ค้างไว้ระหว่างเคลื่อนย้ายหน้าต่าง เพื่อล็อคให้หน้าต่างย้ายไปเฉพาะตำแหน่งมุมโต๊ะและชิดขอบหน้าต่างอื่นเท่านั้นก็ได้

  ถ้าปุ่ม Num Lock ปิดอยู่ คุณสามารถใช้ปุ่มลูกศรในแป้นตัวเลขได้ รวมทั้งใช้ปุ่ม 7, 9, 1,3 เพื่อเคลื่อนในแนวเฉียง

ปรับขนาดหน้าต่าง

  ลากที่กรอบหน้าต่างด้านใดด้านหนึ่งเพื่อขยายหรือหดหน้าต่างด้านนั้น ลากที่มุมถ้าต้องการปรับขนาดสองด้านพร้อมกัน ตัวชี้เมาส์จะเปลี่ยนเป็น ตัวชี้ปรับขนาด เมื่อเมาส์อยู่ในตำแหน่งที่ถูกต้องที่จะเริ่มลากได้

  You can also choose Resize from the Window Menu, or press Alt F8. The resize pointer appears. Move the mouse in the direction of the edge you want to resize, or press one of the keyboard arrows keys. The pointer changes to indicate the chosen edge. Now you can use the mouse or the arrow keys to move this edge of the window. Click the mouse or press Return to accept the change. Press Escape to cancel the resize action and return the window to its original size and shape.

ย่อเก็บหน้าต่าง

  คลิกที่ปุ่มย่อเก็บในแถบชื่อหน้าต่าง ซึ่งอยู่ซ้ายสุดในกลุ่มสามปุ่มทางด้านขวา จะเป็นการเอาหน้าต่างออกไปจากการแสดงผล หน้าต่างที่ย่อเก็บสามารถเรียกคืนมาสู่ตำแหน่งและขนาดเดิมได้ โดยใช้ รายชื่อหน้าต่างแบบแถบ ใน พาเนลขอบล่าง หรือ รายชื่อหน้าต่างแบบเมนู ในพาเนลขอบบน

  You can also choose Minimize from the Window Menu, or press Alt F9 .

  หน้าต่างที่ย่อเก็บ จะแสดงในรายชื่อหน้าต่างโดยมี [ ] ครอบชื่อไว้

ขยายแผ่หน้าต่าง

  คลิกที่ปุ่มขยายแผ่ในแถบชื่อหน้าต่าง ซึ่งอยู่ตรงกลางในกลุ่มสามปุ่มทางด้านขวา จะเป็นการขยายหน้าต่างจนเต็มพื้นที่หน้าจอ (โดยพาเนลยังคงแสดงอยู่)

  You can also choose Maximize from the Window Menu, or press Alt F10, or double-click any part of the titlebar except the buttons at either end.

  คุณสามารถกำหนดให้การดับเบิลคลิกเป็นการ ม้วนหน้าต่างขึ้น ได้ถ้าต้องการ ดู

เลิกขยายแผ่หน้าต่าง

  เมื่อหน้าต่างถูกขยายแผ่ คุณสามารถคลิกที่ปุ่มขยายแผ่อีกครั้งเพื่อให้หน้าต่างกลับมาสู่ขนาดและตำแหน่งเดิม

  You can also choose Unmaximize from the Window Menu, press Alt F5, or double-click any part of the titlebar except the buttons at either end.

ปิดหน้าต่าง

  คลิกที่ปุ่มปิด ซึ่งอยู่ขวาสุดในกลุ่มสามปุ่มทางด้านขวา การปิดหน้าต่างอาจเป็นการปิดโปรแกรมด้วย โปรแกรมจะถามยืนยันการปิดถ้ามีงานที่ยังไม่ได้บันทึกลงดิสก์

### การให้โฟกัสกับหน้าต่าง

ในการทำงานกับโปรแกรม คุณต้องให้ โฟกัส กับหน้าต่างของโปรแกรม เมื่อหน้าต่างได้โฟกัส การกระทำต่าง ๆ เช่น การคลิกเมาส์ การป้อนข้อความ หรือการกดปุ่มลัด จะถูกส่งไปที่โปรแกรมในหน้าต่างนั้น ในขณะใดขณะหนึ่งจะมีหน้าต่างเดียวเท่านั้นที่ได้โฟกัส หน้าต่างที่ได้โฟกัสจะปรากฏอยู่บนสุดเหนือหน้าต่างอื่น และไม่มีสิ่งใดบดบังส่วนใดของหน้าต่าง และอาจมีหน้าตาแตกต่างจากหน้าต่างอื่นด้วย ขึ้นอยู่กับ ชุดตกแต่ง ที่คุณเลือก

คุณสามารถให้โฟกัสกับหน้าต่างได้ด้วยวิธีใดวิธีหนึ่งต่อไปนี้:

- โดยใช้เมาส์ คลิกที่บริเวณใดของหน้าต่างก็ได้ ถ้าหน้าต่างนั้นแสดงให้เห็นอยู่

- ที่พาเนลขอบล่าง คลิก ปุ่มในรายชื่อหน้าต่าง ที่แทนหน้าต่างที่ต้องการใน รายชื่อหน้าต่างแบบแถบ

- ที่พาเนลขอบบน คลิกที่ ไอคอนรายชื่อหน้าต่าง แล้วเลือกหน้าต่างที่ต้องการในรายชื่อ ไอคอนรายชื่อหน้าต่าง จะอยู่ที่ด้านขวาสุดของพาเนล และตัวไอคอนจะตรงกับไอคอนของ ปุ่มเมนูหน้าต่าง ของหน้าต่างปัจจุบัน

  ถ้าหน้าต่างที่คุณเลือกอยู่ในพื้นที่ทำงานอื่น คุณจะถูกย้ายไปที่พื้นที่ทำงานนั้นด้วย ดูข้อมูลเพิ่มเติมเกี่ยวกับพื้นที่ทำงานได้ที่

- โดยใช้แป้นพิมพ์ กดปุ่ม Alt ค้างไว้แล้วกด Tab จะมีหน้าต่างผุดขึ้นพร้อมรายชื่อไอคอนแทนหน้าต่างแต่ละบาน ในขณะที่กด Alt ค้างไว้นั้น ให้กด Tab เพื่อเลื่อนการเลือกไปในรายชื่อ การเลือกจะแสดงด้วยกรอบสี่เหลี่ยมสีดำรอบไอคอน และที่หน้าต่างจริงก็จะถูกเน้นด้วยกรอบสีดำด้วย เมื่อเลือกไปถึงหน้าต่างที่ต้องการ ก็ปล่อยปุ่ม Alt เป็นอันเสร็จ คุณสามารถใช้ Shift Tab แทน Tab เพื่อวนเลือกไอคอนในทิศย้อนกลับได้

  คุณสามารถปรับแต่งปุ่มลัดที่ใช้ทำสิ่งนี้ได้ โดยใช้ เครื่องมือปรับแต่งปุ่มลัด

windows overview

## พื้นที่ทำงาน

พื้นที่ทำงานช่วยให้คุณเลือกหน้าต่างที่จะแสดงบนหน้าจอได้ คุณอาจนึกถึงพื้นที่ทำงานว่าเป็นหน้าจอเสมือนหลาย ๆ จอ ซึ่งคุณสามารถสลับไปมาได้ตามต้องการ ทุกพื้นที่ทำงานจะมีพื้นโต๊ะที่เหมือนกัน พาเนลที่เหมือนกัน และเมนูที่เหมือนกัน แต่คุณสามารถเปิดโปรแกรมที่ต่างกัน และเปิดหน้าต่างที่ต่างกันในแต่ละพื้นที่ทำงานได้ โปรแกรมในแต่ละพื้นที่ทำงานจะยังคงอยู่เหมือนเดิมในขณะที่คุณสลับไปยังพื้นที่ทำงานอื่น

โดยปกติ จะมีพื้นที่ทำงานสี่พื้นที่ให้ใช้ คุณสามารถสลับไปมาได้ด้วยแอพเพล็ต สลับพื้นที่ทำงาน ที่ด้านขวาของ พาเนลขอบล่าง แอพเพล็ตดังกล่าวจะแสดงพื้นที่ทำงานต่าง ๆ ของคุณ ซึ่งโดยปกติจะแทนด้วยช่องสี่เหลี่ยมสี่ช่องเรียงต่อกัน คุณสามารถคลิกบนช่องที่แทนพื้นที่ทำงานต้องการสลับไปได้ ใน นั้น แอพเพล็ต สลับพื้นที่ทำงาน มีพื้นที่ทำงานสี่พื้นที่ โดยสามพื้นที่แรกมีหน้าต่างเปิดอยู่ และพื้นที่สุดท้ายยังไม่มีหน้าต่าง พื้นที่ทำงานปัจจุบันที่ใช้อยู่จะถูกเน้น

พื้นที่ทำงานซึ่งแสดงในแอพเพล็ตสลับพื้นที่ทำงาน

Workspace Switcher. The context describes the graphic.

พื้นที่ทำงานแต่ละพื้นที่สามารถเปิดโปรแกรมได้เท่าไรก็ได้ จำนวนพื้นที่ทำงานก็สามารถปรับได้: ดู

พื้นที่ทำงาน ช่วยให้คุณบริหารการใช้เดสก์ท็อป MATE เมื่อเปิดโปรแกรมจำนวนมากพร้อมกันได้ วิธีหนึ่งที่จะใช้พื้นที่ทำงาน คือแบ่งหน้าที่ให้แต่ละพื้นที่: พื้นที่หนึ่งไว้สำหรับอีเมล พื้นที่หนึ่งไว้ดูเว็บ พื้นที่หนึ่งไว้ทำงานออกแบบกราฟิกส์ ฯลฯ อย่างไรก็ดี ทุก ๆ คนมีแนวทางของตัวเอง และคุณก็ไม่จำเป็นต้องใช้พื้นที่ทำงานในลักษณะนี้เสมอไป

### การสลับพื้นที่ทำงาน

คุณสามารถสลับพื้นที่ทำงานได้ด้วยวิธีใดวิธีหนึ่งต่อไปนี้:

- ใช้แอพเพล็ต สลับพื้นที่ทำงาน ที่พาเนลขอบล่าง โดยคลิกที่พื้นที่ทำงานที่ต้องการสลับไป

- เลื่อนตัวชี้เมาส์ไปวางที่แอพเพล็ต สลับพื้นที่ทำงาน ที่พาเนลขอบล่าง แล้วหมุนปุ่มหมุนของเมาส์

- กด Ctrl Alt ลูกศรขวา เพื่อสลับไปยังพื้นที่ทำงานทางด้านขวาของพื้นที่ทำงานปัจจุบัน

- กด Ctrl Alt ลูกศรซ้าย เพื่อสลับไปยังพื้นที่ทำงานทางด้านซ้ายของพื้นที่ทำงานปัจจุบัน

ปุ่มลัดลูกศรดังกล่าวทำงานตามการจัดวางพื้นที่ทำงานในแอพเพล็ต สลับพื้นที่ทำงาน ตัวอย่างเช่น ถ้าคุณเปลี่ยนแนววางของพาเนลของคุณ โดยทำให้พื้นที่ทำงานเรียงในแนวดิ่งแทนที่จะเป็นแนวนอน คุณก็ต้องใช้ Ctrl Alt ลูกศรขึ้น และ Ctrl Alt ลูกศรลง ในการสลับพื้นที่ทำงานแทน

workspaces switching between

### การเพิ่มพื้นที่ทำงาน

การเพิ่มพื้นที่ทำงานให้กับเดสก์ท็อป MATE ทำได้โดยคลิกขวาบนแอพเพล็ต สลับพื้นที่ทำงาน แล้วเลือก ปรับแต่ง จะปรากฏหน้าต่าง ปรับแต่งแอพเพล็ตสลับพื้นที่ทำงาน ใช้ปุ่มปรับ จำนวนพื้นที่ทำงาน เพื่อระบุจำนวนพื้นที่ทำงานที่คุณต้องการ

workspaces specifying number of
workspaces overview

## โปรแกรมประยุกต์

โปรแกรมประยุกต์ เป็นโปรแกรมคอมพิวเตอร์ชนิดหนึ่ง ซึ่งช่วยคุณทำงานเฉพาะอย่าง คุณอาจใช้โปรแกรมประยุกต์สร้างเอกสารข้อความ เช่น จดหมาย หรือรายงาน ใช้ทำงานกับตารางคำนวณ ใช้ฟังเพลงโปรด ใช้ท่องอินเทอร์เน็ต หรือใช้สร้าง แก้ไข หรือดูรูปภาพและวีดิทัศน์ สำหรับงานแต่ละอย่างเหล่านี้ คุณจะใช้โปรแกรมประยุกต์ที่แตกต่างกัน

การเรียกโปรแกรมประยุกต์ ทำได้โดยเปิดเมนู โปรแกรม แล้วเลือกโปรแกรมประยุกต์ที่คุณต้องการจากเมนูย่อยต่าง ๆ ดูข้อมูลเพิ่มเติมเกี่ยวกับเรื่องนี้ได้ที่

ตัวอย่างของโปรแกรมประยุกต์ที่อยู่ในชุด MATE เช่น:

- เครื่องมือแก้ไขข้อความ Pluma สามารถใช้อ่าน สร้าง หรือแก้ไขข้อความอย่างง่ายโดยไม่มีการจัดรูปแบบ

- พจนานุกรม ช่วยคุณเปิดหาความหมายของคำ

- โปรแกรมแสดงรูป สามารถแสดงแฟ้มรูปภาพเดี่ยว ๆ รวมทั้งรูปภาพชุดใหญ่ได้

- เครื่องคิดเลข คำนวณเลขพื้นฐาน การเงิน และวิทยาศาสตร์

- ผังอักขระ ช่วยคุณเลือกตัวอักษรและสัญลักษณ์ต่าง ๆ จากชุดอักขระของ ยูนิโค้ด และแปะลงในโปรแกรมใด ๆ ได้ ถ้าคุณเขียนข้อความหลายภาษา คุณอาจไม่สามารถป้อนอักขระบางตัวที่ต้องการได้โดยใช้แป้นพิมพ์

- โปรแกรมจัดการแฟ้ม Caja แสดงโฟลเดอร์ต่าง ๆ พร้อมเนื้อหาภายใน ใช้คัดลอก ย้าย และคัดแยกแฟ้มต่าง ๆ ได้ ใช้อ่านซีดี แฟลชไดรว์ USB หรือสื่อถอดเสียบชนิดใด ๆ ได้ และเมื่อคุณเลือกรายการใน เมนู ที่หลัก ๆ ก็จะเป็นการเปิดหน้าต่าง โปรแกรมจัดการแฟ้ม Caja ขึ้นมาแสดงตำแหน่งที่เลือกนั้นนั่นเอง

- เทอร์มินัล ให้คุณสั่งงานระบบด้วยบรรทัดคำสั่งได้

โปรแกรมประยุกต์มาตรฐานอื่น ๆ ของ MATE ยังมี เกม โปรแกรมเล่นเพลงและวีดิทัศน์ เว็บเบราว์เซอร์ เครื่องมือเทคโนโลยีสิ่งอำนวยความสะดวก และเครื่องมือสำหรับจัดการระบบ ผู้จัดแจกหรือผู้จำหน่ายของคุณอาจเพิ่มโปรแกรมประยุกต์อื่น ๆ ให้อีก เช่น โปรแกรมประมวลคำ และโปรแกรมแก้ไขภาพกราฟิกส์ หรือแม้แต่เตรียมช่องทางสำหรับติดตั้งโปรแกรมประยุกต์อื่น ๆ เพิ่มเติมให้กับคุณด้วย

โปรแกรมประยุกต์ทั้งหมดของ MATE มีความสามารถหลายอย่างที่เหมือนกัน ซึ่งทำให้คุณเรียนรู้การใช้งานโปรแกรมใหม่ ๆ ในชุด MATE ได้ง่ายขึ้น ส่วนที่เหลือของหัวข้อนี้จะอธิบายความสามารถบางอย่างเหล่านี้

### ความสามารถทั่วไป

โปรแกรมประยุกต์ที่มากับเดสก์ท็อป MATE จะมีลักษณะบางอย่างร่วมกัน เช่น ใช้กล่องโต้ตอบสำหรับเปิดและบันทึกแฟ้มที่คล้ายกัน และใช้ไอคอนที่เข้าชุดกัน ที่เป็นอย่างนี้เพราะโปรแกรมเหล่านี้ถูกพัฒนาบนแพลตฟอร์มพัฒนาของ MATE เหมือนกัน โปรแกรมที่พัฒนาบนแพลตฟอร์มดังกล่าว เรียกว่าเป็น โปรแกรมที่สอดคล้องกับ MATE (MATE-compliant application) ตัวอย่างเช่น Caja และโปรแกรมแก้ไขข้อความ pluma เป็นโปรแกรมที่สอดคล้องกับ MATE

ลักษณะบางอย่างของโปรแกรมประยุกต์ที่สอดคล้องกับ MATE คือ:

- หน้าตาและการใช้งานสม่ำเสมอกัน

  MATE-compliant applications have a consistent look-and-feel. You can use the Appearance preference tool to change the look-and-feel of your MATE-compliant applications.

- แถบเมนู, แถบเครื่องมือ, และแถบสถานะ

  โปรแกรมประยุกต์ที่สอดคล้องกับ MATE ส่วนใหญ่จะมีแถบเมนู แถบเครื่องมือ และแถบสถานะ แถบเมนูโดยปกติจะมีโครงสร้างคล้าย ๆ กัน ตัวอย่างเช่น เมนู วิธีใช้ จะมีรายการเมนู เกี่ยวกับ เสมอ

  แถบเครื่องมือ เป็นแถบที่ปรากฏอยู่ใต้แถบเมนู ซึ่งจะมีปุ่มต่าง ๆ สำหรับคำสั่งที่ใช้บ่อย ส่วน แถบสถานะ เป็นแถบที่ด้านล่างของหน้าต่าง ซึ่งจะให้ข้อมูลเกี่ยวกับสถานะปัจจุบันของสิ่งที่คุณกำลังดูในหน้าต่าง บางโปรแกรมยังอาจมีแถบอื่น ๆ อีก ตัวอย่างเช่น Caja จะมีแถบตำแหน่งแฟ้มด้วย

- ปุ่มลัดปริยาย

  โปรแกรมประยุกต์ที่สอดคล้องกับ MATE จะใช้ปุ่มลัดที่เหมือนกันในการกระทำสิ่งเดียวกัน ดูรายชื่อของปุ่มลัดที่ใช้บ่อยได้ที่

- การลากวาง

  เมื่อคุณลากรายการมาวางลงในโปรแกรมประยุกต์ที่สอดคล้องกับ MATE โปรแกรมจะรู้ชนิดของรายการที่คุณลาก และจะจัดการให้อย่างเหมาะสม ตัวอย่างเช่น เมื่อคุณลากแฟ้ม HTML จากหน้าต่าง Caja มายังเว็บเบราว์เซอร์ เว็บเบราว์เซอร์ก็จะแสดงแฟ้มในแบบ HTML อย่างไรก็ดี ถ้าคุณลากแฟ้ม HTML ไปยังเครื่องมือแก้ไขข้อความ เครื่องมือแก้ไขข้อความก็จะแสดงแฟ้มในแบบข้อความเปล่า

### การทำงานกับแฟ้ม

งานที่คุณทำด้วยโปรแกรมประยุกต์จะเก็บไว้ใน แฟ้ม ซึ่งอาจอยู่ในฮาร์ดดิสก์ในเครื่องคอมพิวเตอร์ของคุณ หรืออยู่ในสื่อถอดเสียบอย่างแฟลชไดรว์ USB ก็ได้ คุณจะต้อง เปิด แฟ้มเพื่อดูและทำงานกับเนื้อหา และต้อง บันทึก แฟ้มเพื่อจัดเก็บงานของคุณ และเมื่อคุณทำงานกับแฟ้มเสร็จเรียบร้อยแล้ว คุณก็ต้อง ปิด แฟ้มด้วย

โปรแกรมประยุกต์ของ MATE ทุกตัวจะใช้กล่องโต้ตอบเดียวกันในการเปิดและบันทึกแฟ้ม จึงมีวิธีติดต่อผู้ใช้ที่เหมือนกัน หัวข้อต่าง ๆ ต่อไปนี้จะครอบคลุมรายละเอียดของกล่องโต้ตอบสำหรับเปิดและบันทึกแฟ้มที่ว่านี้

### การเลือกแฟ้มที่จะเปิด

กล่องโต้ตอบ เปิดแฟ้ม จะช่วยคุณเลือกแฟ้มที่จะเปิดในโปรแกรมประยุกต์

ช่องทางขวาของกล่องโต้ตอบจะแสดงรายชื่อแฟ้มและโฟลเดอร์ในตำแหน่งปัจจุบัน คุณสามารถใช้เมาส์หรือปุ่มลูกศรบนแป้นพิมพ์เลือกแฟ้มที่ต้องการได้

เมื่อเลือกแฟ้มจากรายชื่อแล้ว ให้ทำอย่างใดอย่างหนึ่งต่อไปนี้เพื่อเปิดแฟ้มนั้น:

- คลิก เปิด

- กด Enter

- กด แคร่เว้นวรรค

- ดับเบิลคลิกที่ชื่อแฟ้ม

ถ้าคุณเปิดโฟลเดอร์หรือตำแหน่งที่ตั้งแทนที่จะเปิดแฟ้ม กล่องโต้ตอบ เปิดแฟ้ม จะปรับแสดงเนื้อหาของโฟลเดอร์หรือตำแหน่งนั้น ๆ แทน

การเปลี่ยนตำแหน่งที่จะแสดงในช่องด้านขวา ทำได้โดยวิธีใดวิธีหนึ่งต่อไปนี้:

- เปิดโฟลเดอร์ใดโฟลเดอร์หนึ่งในรายชื่อในตำแหน่งปัจจุบัน

- เปิดรายการใดรายการหนึ่งในช่องด้านซ้าย ช่องนี้จะแสดงรายชื่อของที่หลัก ๆ เช่น โฟลเดอร์เอกสารของคุณ โฟลเดอร์บ้านของคุณ สื่อเช่นซีดีและแฟลชไดรว์ ตำแหน่งต่าง ๆ ในเครือข่ายของคุณ และ ที่คั่นหน้า ของคุณ

- คลิกที่ปุ่มใดปุ่มหนึ่งในแถบพาธที่อยู่เหนือช่องรายชื่อแฟ้ม แถบนี้จะแสดงลำดับชั้นของโฟลเดอร์ที่บรรจุตำแหน่งปัจจุบันของคุณ คุณสามารถคลิกปุ่มลูกศรที่ด้านซ้ายหรือขวาสุดของแถบปุ่มได้ ถ้ารายชื่อโฟลเดอร์ยาวเกินพื้นที่ที่มี

นอกจากนี้ พื้นที่ส่วนล่างของกล่องโต้ตอบ เปิดแฟ้ม ยังอาจมีตัวเลือกเพิ่มเติมโดยเฉพาะสำหรับโปรแกรมที่ใช้ด้วย

#### การกรองรายชื่อแฟ้ม

คุณสามารถจำกัดรายชื่อแฟ้มที่แสดงให้มีแต่ชนิดที่ต้องการได้ โดยเลือกชนิดของแฟ้มจากรายชื่อคลี่ลงที่อยู่ใต้ช่องรายชื่อแฟ้ม รายชื่อชนิดของแฟ้มที่มีจะขึ้นอยู่กับโปรแกรมประยุกต์ที่คุณใช้ ตัวอย่างเช่น โปรแกรมกราฟิกส์จะแสดงรายชื่อฟอร์แมตของแฟ้มรูปภาพต่าง ๆ ในขณะที่โปรแกรมแก้ไขข้อความจะแสดงรายชื่อชนิดของแฟ้มข้อความ เป็นต้น

#### การหาไปพร้อมกับการพิมพ์

ถ้าคุณรู้ชื่อของแฟ้มที่คุณต้องการเปิด ก็สามารถเริ่มพิมพ์ได้เลย รายชื่อแฟ้มจะกระโดดไปแสดงแฟ้มที่ชื่อขึ้นต้นด้วยอักขระที่คุณพิมพ์ และปุ่มลูกศรก็จะเลื่อนไปมาเฉพาะในกลุ่มแฟ้มเหล่านี้ อักขระที่คุณพิมพ์จะปรากฏในหน้าต่างผุดขึ้นที่ด้านล่างของช่องรายชื่อแฟ้ม

การยกเลิกการหาไปพร้อมกับการพิมพ์ ทำได้โดยกด Esc

#### การเลือกโฟลเดอร์

ในบางครั้ง คุณอาจจำเป็นต้องเลือกโฟลเดอร์มาทำงานแทนที่จะเป็นแฟ้ม ตัวอย่างเช่น ถ้าคุณใช้ โปรแกรมจัดการแฟ้มจัดเก็บ แตกแฟ้มจากแฟ้มจัดเก็บ คุณจะต้องเลือกโฟลเดอร์ที่จะเก็บแฟ้มที่แตกออกมานั้น ในกรณีนั้น ชื่อแฟ้มต่าง ๆ ในตำแหน่งปัจจุบันจะกลายเป็นสีเทาและเลือกไม่ได้ คุณสามารถคลิกปุ่ม เปิด ขณะที่เลือกชื่อโฟลเดอร์เพื่อใช้โฟลเดอร์นั้นได้

#### การเปิดตำแหน่งที่ตั้ง

คุณสามารถพิมพ์พาธเต็มหรือพาธเทียบกับตำแหน่งปัจจุบันของแฟ้มที่คุณต้องการเปิดก็ได้ โดยกด Ctrl L หรือคลิกปุ่มที่มุมบนซ้ายของหน้าต่างเพื่อแสดง (หรือซ่อน) ช่อง ตำแหน่ง หรืออีกวิธีหนึ่ง คุณสามารถเริ่มพิมพ์พาธเต็มซึ่งขึ้นต้นด้วย `/` เลยก็ได้ ซึ่งจะทำให้ช่อง ตำแหน่ง แสดงขึ้นมา

จากนั้น พิมพ์พาธเทียบกับตำแหน่งปัจจุบัน หรือพาธเต็มซึ่งขึ้นต้นด้วย `/` หรือ `~/` ก็ได้ ช่อง ตำแหน่ง จะมีความสามารถต่อไปนี้เพื่อช่วยพิมพ์ชื่อเต็มของแฟ้ม:

- แสดงเมนูคลี่ลงของรายชื่อแฟ้มและโฟลเดอร์ที่เป็นไปได้เมื่อคุณเริ่มพิมพ์ ใช้ ลูกศรลง และ ลูกศรขึ้น และ Enter เพื่อเลือกชื่อในรายชื่อได้

- ถ้าบางส่วนของชื่อที่พิมพ์สามารถบ่งชี้แฟ้มหรือโฟลเดอร์ได้เพียงรายการเดียว ก็จะเติมเต็มชื่อให้โดยอัตโนมัติ กด Tab เพื่อยอมรับชื่อที่แนะนำได้ ตัวอย่างเช่น ถ้าคุณพิมพ์ "Do" และมีรายการเดียวในโฟลเดอร์ที่ขึ้นต้นด้วย "Do" คือ `Documents` ก็จะเติมชื่อเต็มในช่องป้อนให้

#### การเปิดตำแหน่งที่ตั้งในเครือข่าย

คุณสามารถเปิดแฟ้มที่อยู่ในเครือข่ายได้ โดยเลือกตำแหน่งจากช่องด้านซ้าย หรือพิมพ์ชื่อพาธของตำแหน่งในเครือข่ายลงในช่อง ตำแหน่ง

ถ้าการเข้าถึงตำแหน่งในเครือข่ายต้องใช้รหัสผ่าน ก็จะถามรหัสผ่านจากคุณ

#### การเพิ่มและการลบที่คั่นหน้า

การเพิ่มตำแหน่งปัจจุบันลงในรายชื่อที่คั่นหน้า ทำได้โดยกดปุ่ม เพิ่ม หรือคลิกขวาที่โฟลเดอร์ที่ต้องการในรายชื่อแฟ้ม แล้วเลือก เพิ่มลงในที่คั่นหน้า นอกจากนี้ คุณยังสามารถเพิ่มโฟลเดอร์ใด ๆ ที่แสดงอยู่ในช่องรายชื่อได้ โดยลากไปวางในรายชื่อที่คั่นหน้า

การลบที่คั่นหน้าออกจากรายชื่อ ทำได้โดยเลือกที่คั่นหน้าที่ต้องการ แล้วกด เอาออก

การเปลี่ยนแปลงต่าง ๆ ที่คุณทำกับรายชื่อที่คั่นหน้า จะมีผลกับเมนู ที่หลัก ๆ ด้วย ดูข้อมูลเพิ่มเติมเกี่ยวกับที่คั่นหน้าได้ที่

#### การแสดงแฟ้มซ่อน

การแสดงแฟ้มซ่อน ทำได้โดยคลิกขวาในช่องรายชื่อแฟ้ม แล้วเลือก แสดงแฟ้มซ่อน ดูข้อมูลเพิ่มเติมเกี่ยวกับแฟ้มซ่อนได้ที่

### การบันทึกแฟ้ม

เมื่อคุณสั่งบันทึกงานของคุณครั้งแรกในโปรแกรมประยุกต์ จะมีกล่องโต้ตอบ บันทึกเป็น ขึ้นมาถามตำแหน่งและชื่อของแฟ้มใหม่ที่จะบันทึก จากนั้น การสั่งบันทึกครั้งต่อ ๆ ไปก็จะเป็นการปรับข้อมูลแฟ้มนั้น ๆ ทันที โดยไม่มีการถามตำแหน่งหรือชื่อของแฟ้มอีก หากต้องการบันทึกลงในแฟ้มใหม่ ก็เลือก แฟ้ม บันทึกเป็น

คุณสามารถป้อนชื่อแฟ้ม แล้วเลือกตำแหน่งที่จะบันทึกจากรายชื่อที่คั่นหน้าและตำแหน่งใช้บ่อยได้

#### การบันทึกในตำแหน่งอื่น

การบันทึกแฟ้มลงในตำแหน่งที่ไม่อยู่ในรายชื่อ ทำได้โดยคลิกป้ายขยาย เรียกดูโฟลเดอร์อื่น ซึ่งจะแสดงช่องท่องดูแฟ้มที่คล้ายกับในกล่องโต้ตอบ เปิดแฟ้ม

กล่องโต้ตอบ บันทึกแฟ้ม ที่ขยายออกแล้ว จะมีความสามารถต่าง ๆ เหมือนใน กล่องโต้ตอบ เปิดแฟ้ม เช่น การกรองรายชื่อ การหาไปพร้อมกับการพิมพ์ และการเพิ่มและลบที่คั่นหน้า

#### การแทนที่แฟ้มที่มีอยู่ก่อน

ถ้าคุณป้อนชื่อของแฟ้มที่มีอยู่ก่อน โปรแกรมจะถามว่าคุณต้องการเขียนทับแฟ้มที่มีอยู่ก่อนด้วยเนื้อหาใหม่ของงานคุณหรือไม่ นอกจากนี้ ถ้าคุณต้องการเขียนทับแฟ้มเดิม คุณยังทำได้โดยเลือกแฟ้มที่ต้องการเขียนทับได้จากช่องรายชื่อแฟ้ม

#### การป้อนชื่อพาธ

การระบุพาธที่จะบันทึกแฟ้ม ทำได้โดยป้อนลงในช่อง ชื่อ จะมีรายชื่อแฟ้มและโฟลเดอร์ที่เป็นไปได้คลี่ลงให้ทันทีที่คุณเริ่มพิมพ์ ใช้ ลูกศรลง และ ลูกศรขึ้น และ Enter เลือกรายการในรายชื่อได้ และถ้ามีแค่แฟ้มหรือโฟลเดอร์เดียวที่ชื่อตรงกับชื่อต้นที่คุณพิมพ์ ก็เติมเต็มชื่อได้โดยกด Tab

#### การสร้างโฟลเดอร์ใหม่

หากคุณต้องการสร้างโฟลเดอร์ใหม่เพื่อใช้เก็บแฟ้ม ก็กดที่ปุ่ม สร้างโฟลเดอร์ แล้วป้อนชื่อโฟลเดอร์ใหม่นั้น และกด Enter จากนั้น คุณสามารถเลือกโฟลเดอร์ที่เพิ่งสร้างนั้นเพื่อเก็บแฟ้มได้ เหมือน ๆ กับการเลือกโฟลเดอร์ทั่วไป

applications overview