# การใช้พาเนล

บทนี้จะอธิบายวิธีใช้พาเนลที่ขอบบนและขอบล่างของพื้นโต๊ะ MATE, วิธีปรับแต่งวัตถุในพาเนล และวิธีเพิ่มพาเนลใหม่ลงในพื้นโต๊ะ

## เกริ่นนำ

พาเนล เป็นพื้นที่บนพื้นโต๊ะ MATE ที่คุณสามารถใช้สั่งการและดูข้อมูลบางอย่างได้ตลอดเวลา ไม่ว่าหน้าต่างโปรแกรมต่าง ๆ ของคุณจะอยู่ในสถานะไหน ตัวอย่างเช่น ในพาเนลปริยายของ MATE คุณสามารถเรียกโปรแกรม ดูวันที่และเวลา ปรับความดังของเสียง และอื่น ๆ ได้

คุณสามารถปรับแต่งพาเนลได้ตามที่คุณชอบ โดยสามารถเปลี่ยนพฤติกรรมและรูปลักษณ์ที่ปรากฏ รวมทั้งสามารถเพิ่มและลบวัตถุในพาเนลได้ คุณสามารถสร้างพาเนลหลาย ๆ อันได้ โดยปรับค่า เติมวัตถุ ปรับพื้นหลังสำหรับแต่ละพาเนลแยกกันได้ และคุณยังสามารถซ่อนพาเนลได้ด้วย

พื้นโต๊ะ MATE มาตรฐานจะมีพาเนลที่ขอบบนของหน้าจออันหนึ่ง และที่ขอบล่างของหน้าจออีกอันหนึ่ง หัวข้อต่อไปนี้จะอธิบายเกี่ยวกับพาเนลทั้งสองนี้

### พาเนลขอบบน

ในพื้นโต๊ะมาตรฐาน พาเนลขอบบนจะมีวัตถุต่อไปนี้:

ชุดแจกจ่าย MATE ของคุณอาจมีการเปลี่ยนแปลงจากชุดมาตรฐานนี้

แอพเพล็ต แถบเมนู

  แถบเมนู จะมีเมนู โปรแกรม, ที่หลัก ๆ, และ ระบบ ดูข้อมูลเพิ่มเติมเกี่ยวกับแถบเมนูได้ที่

ชุดไอคอนสำหรับเรียกโปรแกรม

  จำนวนไอคอนขึ้นอยู่กับชุดแจกจ่าย MATE ของคุณ แต่โดยทั่วไปแล้ว คุณจะพบปุ่มสำหรับเรียก เว็บเบราว์เซอร์, โปรแกรมอ่าน-เขียนอีเมล และ โปรแกรมอ่านวิธีใช้ เป็นอย่างน้อย คุณสามารถคลิกที่ไอคอนเรียกโปรแกรมเพื่อเปิดโปรแกรมที่ต้องการได้

แอพเพล็ต พื้นที่แจ้งเหตุ

  แสดงไอคอนจากโปรแกรมอื่น ๆ ที่อาจต้องการความสนใจจากคุณ หรือที่คุณต้องการเข้าถึงโดยไม่ต้องสลับไปจากหน้าต่างโปรแกรมปัจจุบัน ดูข้อมูลเพิ่มเติมเกี่ยวกับเรื่องนี้ได้ที่

  แอพเพล็ตนี้จะแสดงเป็นแถบแคบ ๆ เท่านั้น จนกว่าจะมีโปรแกรมใดโปรแกรมหนึ่งเพิ่มไอคอนแจ้งเหตุเข้ามา

แอพเพล็ต นาฬิกา

  แอพเพล็ต นาฬิกา จะแสดงเวลาปัจจุบัน คุณสามารถคลิกที่เวลาเพื่อเปิดปฏิทินเล็ก ๆ ได้ และยังสามารถดูแผนที่โลกได้โดยคลิกที่ป้ายขยาย ตำแหน่งที่ตั้ง ดูข้อมูลเพิ่มเติมเกี่ยวกับเรื่องนี้ได้ที่ คู่มือแอพเพล็ตนาฬิกา

แอพเพล็ต ความดังเสียง

  แอพเพล็ต ความดังเสียง ช่วยให้คุณปรับความดังเสียงที่ออกทางลำโพงของเครื่องคุณได้ ดูข้อมูลเพิ่มเติมเกี่ยวกับเรื่องนี้ได้ที่ คู่มือแอพเพล็ตความดังเสียง

Window Selector icon
top edge panel window list icon

  รายชื่อหน้าต่างแบบเมนู จะแสดงรายชื่อหน้าต่างทั้งหมดที่คุณเปิด การย้ายโฟกัสไปที่หน้าต่างหนึ่ง ๆ ทำได้โดยคลิกที่ไอคอนรายชื่อหน้าต่างแบบเมนูที่มุมขวาสุดของพาเนลขอบบน แล้วเลือกหน้าต่างที่ต้องการ ดูข้อมูลเพิ่มเติมเกี่ยวกับเรื่องนี้ได้ที่

panels top edge panel top edge panel
top edge panel introduction

### พาเนลขอบล่าง

ในพื้นโต๊ะมาตรฐาน พาเนลขอบล่างจะมีวัตถุต่อไปนี้:

ชุดแจกจ่าย MATE ของคุณอาจมีการเปลี่ยนแปลงจากชุดมาตรฐานนี้

ปุ่ม แสดงพื้นโต๊ะ

  คลิกที่ปุ่มนี้ถ้าต้องการย่อเก็บหน้าต่างทั้งหมดที่เปิดอยู่เพื่อเผยพื้นโต๊ะ และคลิกซ้ำเมื่อต้องการเรียกคืนหน้าต่างทั้งหมดกลับสู่สถานะเดิม

แอพเพล็ต รายชื่อหน้าต่างแบบแถบ

  แสดงปุ่มสำหรับหน้าต่างแต่ละบานที่เปิดอยู่ รายชื่อหน้าต่างแบบแถบ จะช่วยให้คุณย่อเก็บและเรียกคืนหน้าต่างต่าง ๆ ได้ ดูข้อมูลเพิ่มเติมเกี่ยวกับเรื่องนี้ได้ที่

แอพเพล็ต สลับพื้นที่ทำงาน

  ช่วยให้คุณสลับไปยังพื้นที่ทำงานต่าง ๆ ได้ ดูข้อมูลเพิ่มเติมเกี่ยวกับพื้นที่ทำงานได้ที่

panels bottom edge panel bottom edge panel
bottom edge panel introduction
bottom edge panel default contents
panels introduction

## การจัดการพาเนล

หัวข้อต่อไปนี้จะอธิบายวิธีจัดการพาเนลของคุณ

ในการสั่งการใด ๆ กับพาเนล คุณต้องคลิกที่พื้นที่ว่างบนพาเนล ไม่ใช่ที่วัตถุในพาเนล ถ้าพาเนลมีปุ่มซ่อน คุณยังสามารถคลิกด้วยปุ่มกลางหรือปุ่มขวาที่ปุ่มซ่อนเพื่อเลือกพาเนลได้

### การเคลื่อนย้ายพาเนล

To move a panel to another side of the screen, press and hold ALT and drag the panel to its new location. Click on any vacant space on the panel to begin the drag.

พาเนลที่ไม่ได้กำหนดไว้ให้ขยายเต็มความกว้างของหน้าจอ จะสามารถลากออกจากขอบหน้าจอไปวางที่ใดก็ได้ ดูรายละเอียดเกี่ยวกับการตั้งคุณสมบัติการขยายของพาเนลได้ที่

panels moving

### คุณสมบัติพาเนล

คุณสามารถปรับเปลี่ยนคุณสมบัติของพาเนลแต่ละอันได้ เช่น เปลี่ยนตำแหน่งของพาเนล พฤติกรรมการซ่อน และรูปลักษณ์ที่ปรากฏ

การปรับเปลี่ยนคุณสมบัติของพาเนล ทำได้โดยคลิกขวาบนพื้นที่ว่างบนพาเนล แล้วเลือก คุณสมบัติ กล่องโต้ตอบ คุณสมบัติพาเนล จะมีหัวข้อแท็บสองหัวข้อ คือ ทั่วไป และ พื้นหลัง

#### แท็บคุณสมบัติทั่วไป

ในแท็บ ทั่วไป คุณสามารถเปลี่ยนขนาด ตำแหน่ง และคุณสมบัติการซ่อนของพาเนลได้ ตารางต่อไปนี้จะอธิบายองค์ประกอบต่าง ๆ ในหัวข้อแท็บ ทั่วไป:

องค์ประกอบ | คำอธิบาย
--- | ---
Orientation | กำหนดตำแหน่งของพาเนลบนหน้าจอ
Size | ใช้ช่องปรับเลขนี้กำหนดขนาดของพาเนล
Expand | พาเนลจะขยายเต็มความยาวของขอบหน้าจอที่วางอยู่โดยปริยาย พาเนลที่ไม่ได้ขยายจะสามารถย้ายออกจากขอบหน้าจอไปยังตำแหน่งใดก็ได้บนหน้าจอ
Autohide | เลือกตัวเลือกนี้ถ้าคุณต้องการให้พาเนลแสดงตัวเฉพาะเมื่อวางเมาส์บนพาเนลเท่านั้น พาเนลจะซ่อนตัวอยู่นอกจอตามแนวขอบด้านที่ยาวที่สุด โดยโผล่เฉพาะส่วนแคบ ๆ ตามขอบเท่านั้นออกมาบนพื้นโต๊ะ เมื่อเลื่อนตัวชี้เมาส์ไปที่ส่วนที่โผล่มานั้น พาเนลก็จะเลื่อนกลับเข้ามาในหน้าจอเต็มตัว
Show hide buttons | เลือกตัวเลือกนี้ถ้าต้องการให้แสดงปุ่มสำหรับซ่อนไว้ที่แต่ละปลายของพาเนล เมื่อคลิกที่ปุ่มซ่อน พาเนลจะเลื่อนตามแนวยาวออกไปเก็บไว้นอกจอ เหลือไว้แต่ปุ่มซ่อนของปลายด้านตรงข้ามเท่านั้น คุณสามารถคลิกที่ปุ่มซ่อนดังกล่าวเพื่อเรียกพาเนลกลับคืนมาเต็มตัวเช่นเดิมได้
Arrows on hide buttons | เลือกตัวเลือกนี้ถ้าต้องการให้แสดงลูกศรบนปุ่มซ่อน ถ้ามีการเปิดใช้ปุ่มซ่อน

#### แท็บคุณสมบัติพื้นหลัง

คุณสามารถเลือกชนิดของพื้นหลังพาเนลได้ในแท็บ พื้นหลัง ทางเลือกต่าง ๆ มีดังนี้:

องค์ประกอบ | คำอธิบาย
--- | ---
None (use system theme) | เลือกตัวเลือกนี้ถ้าต้องการให้พาเนลใช้รูปแบบตามที่กำหนดใน เครื่องมือปรับแต่ง รูปโฉม ซึ่งจะทำให้พื้นหลังของพาเนลของคุณมีหน้าตาเหมือนกับโปรแกรมและเดสก์ท็อปส่วนอื่น ๆ
Solid color | เลือกตัวเลือกนี้ถ้าต้องการใช้สีเดี่ยว ๆ เป็นสีพื้นหลังของพาเนล คุณสามารถคลิกที่ปุ่ม สี เพื่อเปิดกล่องโต้ตอบสำหรับเลือกสี แล้วเลือกสีที่ต้องการจากกล่องโต้ตอบดังกล่าวได้ คุณสามารถใช้ปุ่มรางเลื่อน ลักษณะ เพื่อระบุระดับความโปร่งทึบของสีได้ ตัวอย่างเช่น ถ้าต้องการให้พาเนลโปร่งใส ก็เลื่อนปุ่มรางเลื่อนไปที่ปลายด้าน โปร่งใส
Background image | เลือกตัวเลือกนี้ถ้าต้องการใช้รูปภาพเป็นพื้นหลังพาเนล แล้วคลิกที่ปุ่มเพื่อเลือกหาแฟ้มรูปภาพ เมื่อเลือกได้ภาพที่ต้องการแล้ว ก็คลิก ตกลง

นอกจากนี้ คุณยังสามารถลากสีหรือรูปภาพมาวางที่พาเนลเพื่อกำหนดให้เป็นสีหรือภาพพื้นหลังพาเนลได้ คุณสามารถลากสีหรือรูปภาพมาจากโปรแกรมได้หลายโปรแกรม เช่น:

- คุณสามารถลากสีมาจากกล่องโต้ตอบเลือกสีใด ๆ ได้

- คุณสามารถลากแฟ้มรูปภาพมาจากโปรแกรมจัดการแฟ้ม Caja เพื่อกำหนดเป็นภาพพื้นหลังของพาเนลได้

- คุณสามารถลากสีหรือลวดลายมาจาก กล่องโต้ตอบ พื้นหลังและตรา ในโปรแกรมจัดการแฟ้ม Caja มาวางที่พาเนลเพื่อกำหนดเป็นพื้นหลังพาเนลได้

คลิกปุ่ม ปิด เพื่อปิดกล่องโต้ตอบ คุณสมบัติพาเนล

panels changing background
panels modifying properties

### การซ่อนพาเนล

คุณสามารถซ่อนหรือแสดงพาเนลได้ถ้าพาเนลมีปุ่มซ่อน ถ้าไม่ปรากฏปุ่มซ่อนบนพาเนล คุณก็สามารถเปลี่ยนคุณสมบัติของพาเนลเพื่อให้แสดงปุ่มซ่อนได้

ปุ่มซ่อนจะอยู่ที่ปลายทั้งสองด้านของพาเนล โดยอาจจะมีไอคอนรูปลูกศรด้วยก็ได้ ดังรูปตัวอย่างต่อไปนี้

A horizontal panel and a vertical panel, both with hide buttons.

การซ่อนพาเนล ทำได้โดยคลิกที่ปุ่มซ่อนปุ่มใดปุ่มหนึ่ง พาเนลจะหดตัวในทิศทางที่ลูกศรบนปุ่มชี้ โดยเหลือไว้แต่ปุ่มซ่อนของปลายอีกด้านหนึ่ง

การแสดงพาเนลกลับออกมาอีกครั้ง ทำได้โดยคลิกที่ปุ่มซ่อนที่เหลืออยู่ พาเนลจะขยายออกมาในทิศทางที่ลูกศรบนปุ่มชี้ และปุ่มซ่อนก็จะกลับมาปรากฏทั้งสองปุ่มอีกครั้ง

คุณสามารถกำหนดให้พาเนลซ่อนตัวโดยอัตโนมัติได้ โดยเมื่อกำหนด พาเนลจะซ่อนตัวโดยอัตโนมัติเมื่อเมาส์ไม่ได้ชี้บนตัวพาเนล และจะโผล่กลับออกมาเมื่อคุณชี้หน้าจอในส่วนที่พาเนลวางอยู่ การกำหนดให้พาเนลซ่อนตัวโดยอัตโนมัติ ทำได้โดย เปลี่ยนคุณสมบัติ ของพาเนล

panels hiding

### การเพิ่มพาเนลใหม่

การเพิ่มพาเนล ทำได้โดยคลิกขวาที่พื้นที่ว่างบนพาเนลใดก็ได้ แล้วเลือก พาเนลใหม่ จะมีพาเนลใหม่เพิ่มบนพื้นโต๊ะ MATE เป็นพาเนลเปล่า ไม่มีวัตถุใด ๆ จากนั้น คุณก็สามารถปรับแต่งพาเนลใหม่ได้ตามต้องการ

panels adding new

### การลบพาเนล

การลบพาเนลออกจากพื้นโต๊ะ MATE ทำได้โดยคลิกขวาบนพาเนลที่ต้องการลบ แล้วเลือก ลบพาเนลนี้

คุณต้องมีพาเนลอย่างน้อยหนึ่งอันบนพื้นโต๊ะ MATE ถ้าคุณเหลือพาเนลเพียงอันเดียว คุณจะไม่สามารถลบพาเนลสุดท้ายนั้นได้

panels deleting
panels managing

## วัตถุพาเนล

หัวข้อนี้จะอธิบายเกี่ยวกับวัตถุต่าง ๆ ที่คุณสามารถเพิ่มลงในพาเนล และใช้งานจากในพาเนลได้

### การโต้ตอบกับวัตถุพาเนล

คุณสามารถใช้ปุ่มเมาส์โต้ตอบกับวัตถุพาเนลได้ด้วยวิธีต่าง ๆ ดังนี้:

คลิกซ้าย

  เรียกทำงานวัตถุพาเนล

คลิกกลาง

  ยึดจับวัตถุและลากย้ายไปที่ตำแหน่งใหม่

คลิกขวา

  เปิดเมนูผุดขึ้นสำหรับวัตถุพาเนล

#### การเลือกแอพเพล็ต

มีข้อกำหนดบางอย่างที่จำกัดบริเวณที่คุณจะสามารถคลิกบนแอพเพล็ตเพื่อเปิดเมนูผุดขึ้น หรือเคลื่อนย้ายวัตถุ ดังนี้:

- แอพเพล็ตบางตัวจะมีเมนูผุดขึ้นสำหรับสั่งงานที่เป็นของแอพเพล็ตโดยเฉพาะ ซึ่งจะเปิดเมื่อคุณคลิกขวาบนส่วนเฉพาะของแอพเพล็ต ตัวอย่างเช่น แอพเพล็ต รายชื่อหน้าต่างแบบแถบ จะมีที่จับแนวดิ่งอยู่ที่ด้านซ้าย และส่วนขวาที่เหลือจะเป็นปุ่มที่แทนหน้าต่างต่าง ๆ การเปิดเมนูผุดขึ้นของวัตถุพาเนลสำหรับแอพเพล็ต รายชื่อหน้าต่างแบบแถบ คุณจะต้องคลิกขวาที่มือจับ ถ้าคุณคลิกขวาบนปุ่มในส่วนขวา จะเป็นการเปิดเมนูผุดขึ้นสำหรับตัวปุ่มเอง

- แอพเพล็ตบางตัวมีพื้นที่ที่คุณไม่สามารถใช้เลือกแอพเพล็ตได้ ตัวอย่างเช่น แอพเพล็ต บรรทัดคำสั่ง จะมีช่องสำหรับป้อนคำสั่ง ซึ่งคุณไม่สามารถคลิกกลางหรือคลิกขวาในช่องนี้เพื่อเลือกตัวแอพเพล็ตได้ แต่คุณต้องคลิกที่ส่วนอื่นของแอพเพล็ตแทน

applets selecting
panel objects interacting with

### การเพิ่มวัตถุในพาเนล

การเพิ่มวัตถุในพาเนล ทำได้ตามขั้นตอนต่อไปนี้:

1. คลิกขวาบนพื้นที่ว่างบนพาเนลเพื่อเปิดเมนูผุดขึ้นของพาเนล

2. เลือก เพิ่มลงในพาเนล

   จะปรากฏกล่องโต้ตอบ เพิ่มลงในพาเนล ซึ่งแสดงรายชื่อวัตถุพาเนลที่มี เรียงตามลำดับอักษร โดยมี ปุ่มเรียก อยู่บนสุด

   คุณสามารถป้อนบางส่วนของชื่อหรือคำบรรยายของวัตถุลงในช่อง หารายการที่จะเพิ่มลงในพาเนล ได้ ซึ่งจะเป็นการจำกัดรายชื่อลงเหลือเพียงวัตถุที่ตรงกับที่คุณพิมพ์เท่านั้น

   การเรียกรายชื่อเต็ม ๆ กลับมาใหม่ ทำได้โดยลบข้อความในช่อง หารายการที่จะเพิ่มลงในพาเนล

3. ลากวัตถุจากรายชื่อไปวางบนพาเนล หรือเลือกวัตถุจากรายชื่อแล้วคลิก เพิ่ม เพื่อเพิ่มวัตถุลงในพาเนลที่ตำแหน่งที่คุณคลิกขวาก่อนหน้านี้

You can also add any item in the Applications menu to the panel: right-click the menu item and choose Add this launcher to panel.

ปุ่มเรียกแต่ละปุ่ม จะตรงกับแฟ้ม `.desktop` หนึ่งแฟ้ม คุณสามารถลากแฟ้ม `.desktop` มาวางบนพาเนลเพื่อเพิ่มปุ่มเรียกได้

panel objects adding

### การปรับเปลี่ยนคุณสมบัติของวัตถุ

Some panel objects, such as launchers and drawers, have a set of associated properties. The properties are different for each type of object. The properties specify details such as the following:

- The command that starts a launcher application.

- The location of the source files for a menu.

- The icon that represents the object.

การปรับเปลี่ยนคุณสมบัติของวัตถุ ทำได้ตามขั้นตอนต่อไปนี้:

1. คลิกขวาบนวัตถุเพื่อเปิดเมนูผุดขึ้นของวัตถุพาเนล ดังแสดงใน

   เมนูผุดขึ้นของวัตถุพาเนล

   Panel object popup menu. Menu items: Properties, Remove From Panel, Lock, Move.
panel object popup menu, illustration

2. เลือก คุณสมบัติ และใช้กล่องโต้ตอบ คุณสมบัติ ในการปรับเปลี่ยนคุณสมบัติตามต้องการ คุณสมบัติที่ปรากฏในกล่องโต้ตอบ คุณสมบัติ จะขึ้นอยู่กับวัตถุที่คุณเลือกในขั้นที่ 1

3. ปิดกล่องโต้ตอบ คุณสมบัติพาเนล

panel objects modifying properties

### การเคลื่อนย้ายวัตถุพาเนล

คุณสามารถเคลื่อนย้ายวัตถุพาเนลภายในพาเนล และจากพาเนลหนึ่งไปยังอีกพาเนลหนึ่งได้ และคุณยังสามารถเคลื่อนย้ายวัตถุไปมาระหว่างพาเนลกับลิ้นชักได้ด้วย

การเคลื่อนย้ายวัตถุพาเนล ทำได้โดยคลิกกลางที่วัตถุค้างไว้ แล้วลากวัตถุไปยังตำแหน่งใหม่ เมื่อคุณปล่อยปุ่มกลางของเมาส์ วัตถุจะวางตัวลงที่ตำแหน่งใหม่นั้น

หรืออีกวิธีหนึ่ง คุณสามารถใช้เมนูผุดขึ้นของวัตถุพาเนลในการย้ายวัตถุได้ ดังนี้:

1. คลิกขวาที่ตัววัตถุ แล้วเลือก ย้าย

2. เลื่อนตัวชี้เมาส์ไปยังตำแหน่งใหม่ แล้วคลิกเมาส์ปุ่มใดก็ได้เพื่อวางวัตถุลงที่ตำแหน่งนั้น ตำแหน่งที่ว่านี้ สามารถอยู่บนพาเนลใดก็ได้ที่อยู่บนพื้นโต๊ะ MATE

การเคลื่อนย้ายวัตถุพาเนลจะมีผลต่อตำแหน่งของวัตถุอื่นบนพาเนลด้วย คุณสามารถควบคุมการเคลื่อนย้ายของวัตถุต่าง ๆ บนพาเนลได้ ด้วยการกำหนดโหมดของการเคลื่อนย้าย โดยกดปุ่มใดปุ่มหนึ่งต่อไปนี้ขณะที่เคลื่อนย้ายวัตถุพาเนล:

ปุ่ม | โหมดการเคลื่อนย้าย | คำอธิบาย
--- | --- | ---
ไม่กดปุ่มใด | เคลื่อนย้ายแบบสลับที่ | วัตถุจะสลับที่กับวัตถุพาเนลอื่น โหมดนี้เป็นโหมดที่จะใช้โดยปริยาย
ปุ่ม Alt | เคลื่อนย้ายแบบอิสระ | วัตถุจะกระโดดข้ามวัตถุพาเนลอื่นไปยังที่ว่างถัดไปบนพาเนล
ปุ่ม Shift | เคลื่อนย้ายแบบดัน | วัตถุจะดันวัตถุพาเนลอื่นออกไปตามแนวพาเนล

panel objects moving

### การล็อควัตถุพาเนล

คุณสามารถล็อควัตถุพาเนล เพื่อให้วัตถุคงอยู่ที่ตำแหน่งเดิมบนพาเนลได้ วิธีนี้ใช้เมื่อคุณไม่ต้องการให้วัตถุพาเนลบางตัวเปลี่ยนตำแหน่งเมื่อคุณย้ายวัตถุพาเนลอื่น

การล็อควัตถุไว้ที่ตำแหน่งปัจจุบันบนพาเนล ทำได้โดยคลิกขวาบนตัววัตถุเพื่อเปิดเมนูผุดขึ้นของวัตถุพาเนล แล้วเลือก ล็อคติดกับพาเนล และถ้าต้องการปลดล็อค ก็เลือกเอาสถานะล็อคออก

panel objects locking
locking panel objects

### การลบวัตถุพาเนล

การลบวัตถุออกจากพาเนล ทำได้โดยคลิกขวาบนตัววัตถุเพื่อเปิดเมนูผุดขึ้นของวัตถุพาเนล แล้วเลือก ลบออกจากพาเนล

panel objects removing
panels panel objects panel objects

## แอพเพล็ต

แอพเพล็ต คือโปรแกรมเล็ก ๆ ที่มีส่วนติดต่อผู้ใช้อยู่ในพาเนล ภาพด้านล่างแสดงแอพเพล็ตต่อไปนี้ จากซ้ายไปขวา:

- รายชื่อหน้าต่างแบบแถบ: แสดงหน้าต่างที่เปิดอยู่ในระบบ

- แอพเพล็ต ความดังเสียง: ใช้ควบคุมความดังเสียงที่ออกทางลำโพง

- นาฬิกา: แสดงวันที่และเวลาปัจจุบัน

Sample applets. The context describes the graphic.
applets introduction
panel objects applets applets

## ตัวเรียกโปรแกรม

ตัวเรียกโปรแกรม เป็นวัตถุที่จะกระทำการบางอย่างเมื่อถูกเปิด

คุณสามารถพบตัวเรียกโปรแกรมได้ในพาเนล ในแถบเมนูของพาเนล และบนพื้นโต๊ะ ตัวเรียกโปรแกรมจะแทนด้วยไอคอนในตำแหน่งต่าง ๆ ดังกล่าว

คุณสามารถใช้ตัวเรียกโปรแกรมทำสิ่งต่าง ๆ ต่อไปนี้:

- เรียกโปรแกรมที่ต้องการ

- เรียกคำสั่ง

- เปิดโฟลเดอร์

- เปิดเว็บเบราว์เซอร์เพื่อแสดงหน้าเว็บที่ระบุ

- Open special Uniform Resource Identifiers (URIs). The MATE Desktop contains special URIs that enable you to access particular functions from the file manager.

  special URI locations and launchers

คุณสามารถปรับเปลี่ยนคุณสมบัติของตัวเรียกโปรแกรมได้ ตัวอย่างเช่น ชื่อของตัวเรียก ไอคอนที่แทนตัวเรียก และการทำงานเมื่อเรียกตัวเรียก ดูข้อมูลเพิ่มเติมเกี่ยวกับเรื่องนี้ได้ที่

ในสภาวะบางอย่าง ตัวเรียกโปรแกรมในเมนูอาจจะไม่แสดงไอคอนก็ได้ ตัวอย่างเช่น เมื่อตัวเรียกโปรแกรมไม่ได้ระบุไอคอนไว้ หรือเมื่อเมนูทั้งหมดถูกกำหนดไว้ไม่ให้แสดงไอคอน

### การเพิ่มตัวเรียกโปรแกรมในพาเนล

คุณสามารถเพิ่มตัวเรียกโปรแกรมลงในพาเนลได้ด้วยวิธีต่าง ๆ ต่อไปนี้:

- จากเมนูผุดขึ้นของพาเนล

  คลิกขวาที่พื้นที่ว่างบนพาเนล แล้วเลือก เพิ่มลงในพาเนล จะปรากฏ กล่องโต้ตอบ เพิ่มลงในพาเนล

  จากนั้น สร้างตัวเรียกโปรแกรมโดยเลือก ปุ่มเรียกโปรแกรมสร้างเอง จากรายชื่อ จะปรากฏกล่องโต้ตอบ สร้างปุ่มเรียก ดูข้อมูลเพิ่มเติมเกี่ยวกับคุณสมบัติต่าง ๆ ในกล่องโต้ตอบนี้ได้ที่

  หรืออีกวิธีหนึ่ง คุณสามารถเพิ่มตัวเรียกโปรแกรมที่มีอยู่แล้วลงในพาเนลได้ โดยเลือก ปุ่มเรียกโปรแกรม จากรายชื่อ แล้วเลือกตัวเรียกโปรแกรมที่ต้องการจากรายชื่อของรายการเมนู

- จากเมนูใด ๆ

  การเพิ่มตัวเรียกโปรแกรมจากเมนูลงในพาเนล ทำได้โดยวิธีใดวิธีหนึ่งต่อไปนี้:

  - เปิดเมนูที่บรรจุตัวเรียกโปรแกรมที่ต้องการ แล้วลากตัวเรียกโปรแกรมไปวางที่พาเนล

  - เปิดเมนูที่บรรจุตัวเรียกโปรแกรมที่ต้องการ แล้วคลิกขวาที่ชื่อของตัวเรียกโปรแกรมนั้น เลือก เพิ่มปุ่มเรียกโปรแกรมนี้ในพาเนล วิธีนี้ใช้ได้กับรายการในเมนูที่อยู่บนพาเนลเดียวกับพาเนลที่ต้องการเพิ่มตัวเรียกเท่านั้น

- จากโปรแกรมจัดการแฟ้ม

  การเพิ่มตัวเรียกโปรแกรมจากโปรแกรมจัดการแฟ้ม ทำได้โดยหาแฟ้ม `.desktop` สำหรับตัวเรียกโปรแกรมนั้นในระบบแฟ้ม แล้วลากแฟ้ม `.desktop` ดังกล่าวไปวางที่พาเนล

launchers adding to panel

### การปรับเปลี่ยนตัวเรียกโปรแกรม

การปรับเปลี่ยนคุณสมบัติของตัวเรียกโปรแกรมบนพาเนล ทำได้ตามขั้นตอนต่อไปนี้:

1. คลิกขวาที่ตัวเรียกโปรแกรมเพื่อเปิดเมนูผุดขึ้นของวัตถุพาเนล

2. เลือก คุณสมบัติ แล้วใช้กล่องโต้ตอบ คุณสมบัติปุ่มเรียก ปรับเปลี่ยนคุณสมบัติต่าง ๆ ตามต้องการ ดูข้อมูลเพิ่มเติมเกี่ยวกับกล่องโต้ตอบ คุณสมบัติปุ่มเรียก ได้ที่

3. คลิก ปิด เพื่อปิดกล่องโต้ตอบ คุณสมบัติปุ่มเรียก

launchers modifying properties

### คุณสมบัติปุ่มเรียก

เมื่อคุณสร้างหรือแก้ไขตัวเรียกโปรแกรม คุณสามารถกำหนดคุณสมบัติต่าง ๆ ต่อไปนี้ได้:

ชนิด

  ใช้รายชื่อดึงลงเลือกระบุว่าตัวเรียกนี้ใช้เรียกโปรแกรมหรือใช้เปิดตำแหน่ง:

  โปรแกรม

    ตัวเรียกโปรแกรมนี้ใช้เรียกโปรแกรม

  โปรแกรมในเทอร์มินัล

    ตัวเรียกโปรแกรมนี้ใช้เรียกโปรแกรมผ่านเทอร์มินัล

  ตำแหน่ง

    ตัวเรียกโปรแกรมนี้ใช้เปิดแฟ้ม หน้าเว็บ หรือตำแหน่งที่ตั้งแบบอื่น

  ถ้าคุณกำลังแก้ไขตัวเรียกตำแหน่ง รายชื่อดึงลงนี้จะไม่ปรากฏ แต่ถ้าคุณกำลังแก้ไขตัวเรียกโปรแกรม ก็จะไม่มีตัวเลือก ตำแหน่ง

ชื่อ

  ชื่อนี้เป็นชื่อที่จะใช้แสดงเมื่อคุณเพิ่มตัวเรียกโปรแกรมเข้าในเมนูหรือบนพื้นโต๊ะ

คำสั่ง

  สำหรับตัวเรียกที่ใช้เรียกโปรแกรม ก็กำหนดคำสั่งที่จะเรียกทำงานเมื่อคุณคลิกที่ปุ่มเรียก ดูตัวอย่างคำสั่งได้ที่

ตำแหน่ง

  สำหรับตัวเรียกที่ใช้เปิดตำแหน่ง ก็กำหนดตำแหน่งที่จะเปิด คุณสามารถคลิก เรียกดู เพื่อเลือกตำแหน่งในเครื่องของคุณ หรือพิมพ์ที่อยู่เว็บที่จะเปิดก็ได้ ดูตัวอย่างตำแหน่งได้ที่

คำอธิบาย

  คำอธิบายนี้จะแสดงเป็นคำแนะนำเครื่องมือเมื่อคุณชี้เมาส์ที่ไอคอนตัวเรียกโปรแกรม

การเปลี่ยนไอคอนสำหรับตัวเรียกโปรแกรม ทำได้โดยคลิกที่ปุ่มที่แสดงไอคอนปัจจุบัน จะปรากฏกล่องโต้ตอบเลือกไอคอน จากนั้นก็เลือกไอคอนจากกล่องโต้ตอบดังกล่าว

#### คำสั่งและตำแหน่งในปุ่มเรียก

ดูตัวอย่างของคำสั่งและตำแหน่งที่คุณสามารถใช้ในกล่องโต้ตอบ คุณสมบัติปุ่มเรียก ได้ที่ด้านล่างนี้

ถ้าคุณเลือก โปรแกรม หรือ โปรแกรมในเทอร์มินัล ในรายชื่อดึงลง ชนิด จะปรากฏช่องป้อน คำสั่ง ตารางต่อไปนี้จะแสดงตัวอย่างคำสั่งและสิ่งที่คำสั่งจะทำ:

ตัวอย่างคำสั่งเรียกโปรแกรม | การกระทำ
--- | ---
`pluma` | เรียกโปรแกรมแก้ไขข้อความ pluma
`pluma /home/user/loremipsum.txt` | เปิดแฟ้ม `/home/user/loremipsum.txt` ด้วยโปรแกรมแก้ไขข้อความ pluma
`caja /home/user/Projects` | เปิดโฟลเดอร์ `/home/user/Projects` ในหน้าต่างจัดการแฟ้ม

If you choose Location from the Type drop-down box, the Location text box will be displayed. The following table shows some sample locations and the actions that will happen if you click on the launcher:

special URIs launchers

ตัวอย่างตำแหน่ง | การกระทำ
--- | ---
`file:///home/user/loremipsum.txt` | เปิดแฟ้ม `/home/user/loremipsum.txt` ด้วยโปรแกรมปริยายสำหรับแสดงแฟ้มชนิดนี้
`file:///home/user/Projects` | เปิดโฟลเดอร์ `/home/user/Projects` ในหน้าต่างจัดการแฟ้ม
`http://www.gnome.org` | เปิดเว็บไซต์ MATE ในเบราว์เซอร์ปริยายของคุณ
`ftp://ftp.gnome.org` | เปิดไซต์ FTP ของ MATE ในเบราว์เซอร์ปริยายของคุณ

panel objects launchers launchers

## ปุ่มต่าง ๆ

คุณสามารถเพิ่มปุ่มต่าง ๆ ลงในพาเนลเพื่อเรียกการกระทำต่าง ๆ อย่างรวดเร็วได้

### ปุ่มบังคับออก

Force Quit icon.

ปุ่ม บังคับออก ช่วยให้คุณเลือกคลิกหน้าต่างเพื่อบังคับปิดโปรแกรมได้ ปุ่มนี้มีประโยชน์เมื่อคุณต้องการฆ่าโปรแกรมที่ไม่มีการตอบสนองต่อการสั่งงาน เช่น อาจจะค้างหรือพัง เป็นต้น

การเพิ่มปุ่ม บังคับออก ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก บังคับออก จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

การฆ่าโปรแกรม ทำได้โดยคลิกที่ปุ่ม บังคับออก แล้วคลิกที่หน้าต่างของโปรแกรมที่ต้องการฆ่า ถ้าคุณไม่ต้องการฆ่าโปรแกรมหลังจากที่ได้คลิกปุ่ม บังคับออก ไปแล้ว ก็กด Esc

buttons Force Quit
panel objects Force Quit button
Force Quit button
terminating applications
applications terminating

### ปุ่มล็อคหน้าจอ

Lock screen icon.

ปุ่ม ล็อคหน้าจอ จะล็อคหน้าจอของคุณเมื่อคลิก และเรียกโปรแกรมรักษาหน้าจอ หากต้องการใช้เครื่องอีกครั้ง คุณจะต้องป้อนรหัสผ่าน

การเพิ่มปุ่ม ล็อคหน้าจอ ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก ล็อคหน้าจอ จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

คลิกขวาที่ปุ่ม ล็อคหน้าจอ เพื่อเปิดเมนูคำสั่งเกี่ยวกับโปรแกรมรักษาหน้าจอ อธิบายคำสั่งที่มีในเมนู

รายการเมนูล็อคหน้าจอ

รายการเมนู | หน้าที่
--- | ---
Activate Screensaver | เรียกโปรแกรมรักษาหน้าจอทันที การเรียกคำสั่งนี้อาจล็อคหน้าจอด้วย ถ้าคุณได้เลือก ล็อคหน้าจอเมื่อโปรแกรมรักษาหน้าจอทำงาน ในเครื่องมือปรับแต่ง โปรแกรมรักษาหน้าจอ
Lock Screen | ล็อคหน้าจอทันที คำสั่งนี้ทำสิ่งเดียวกับการคลิกปุ่ม ล็อคหน้าจอ
Properties | เปิด เครื่องมือปรับแต่ง โปรแกรมรักษาหน้าจอ ซึ่งคุณสามารถใช้ตั้งค่าชนิดของโปรแกรมรักษาหน้าจอที่จะแสดงเมื่อคุณล็อคหน้าจอได้

buttons Lock
panel objects Lock button
Lock button
locking screen

### ปุ่มออกจากระบบ

Log Out icon.

ปุ่ม ออกจากระบบ ใช้ออกจากวาระ MATE หรือสลับไปเข้าบัญชีผู้ใช้อื่น

การเพิ่มปุ่ม ออกจากระบบ ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก ออกจากระบบ จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

เมื่อต้องการออกจากระบบหรือสลับผู้ใช้ ก็คลิกที่ปุ่ม ออกจากระบบ แล้วเลือกคลิกปุ่มที่ต้องการทำในกล่องโต้ตอบที่ปรากฏ

buttons Log Out
panel objects Log Out button
Log Out button

### ปุ่มเรียกโปรแกรม

Run Application icon.

ปุ่ม เรียกโปรแกรม จะเปิดกล่องโต้ตอบ เรียกโปรแกรม ซึ่งจะช่วยให้คุณเรียกใช้โปรแกรมโดยเลือกจากรายชื่อได้

การเพิ่มปุ่ม เรียกโปรแกรม ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก เรียกโปรแกรม จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

การเปิดกล่องโต้ตอบ เรียกโปรแกรม ทำได้โดยคลิกที่ปุ่ม เรียกโปรแกรม

ดูข้อมูลเพิ่มเติมเกี่ยวกับกล่องโต้ตอบ เรียกโปรแกรม ได้จาก .

buttons Run
panel objects Run button
Run button

### ปุ่มค้นหาแฟ้ม

Search Tool icon.

ปุ่ม ค้นหาแฟ้ม จะเปิด เครื่องมือค้นหา ซึ่งจะช่วยให้คุณค้นหาแฟ้มในเครื่องของคุณได้

การเพิ่มปุ่ม ค้นหาแฟ้ม ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก ค้นหาแฟ้ม จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

การเปิด เครื่องมือค้นหา ทำได้โดยคลิกที่ปุ่ม ค้นหาแฟ้ม

ดูข้อมูลเพิ่มเติมเกี่ยวกับกล่องโต้ตอบ เครื่องมือค้นหา ได้จาก คู่มือเครื่องมือค้นหา

buttons Search
panel objects Search button
Search button

### ปุ่มแสดงพื้นโต๊ะ

Show Desktop icon.

คุณสามารถใช้ปุ่ม แสดงพื้นโต๊ะ เพื่อย่อเก็บหน้าต่างที่เปิดอยู่ทั้งหมดและเผยพื้นโต๊ะได้

การเพิ่มปุ่ม แสดงพื้นโต๊ะ ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก แสดงพื้นโต๊ะ จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

การย่อเก็บหน้าต่างทั้งหมด ทำได้โดยคลิกที่ปุ่ม แสดงพื้นโต๊ะ และเมื่อต้องการเรียกคืนหน้าต่างทั้งหมดกลับสู่สถานะเดิม ก็คลิกปุ่มนี้ซ้ำอีกครั้ง

buttons Minimize Windows
panel objects Minimize Windows button
Minimize Windows button
buttons adding to panel
action buttons buttons

## เมนู

คุณสามารถเพิ่มเมนูชนิดต่าง ๆ ต่อไปนี้ลงในพาเนลได้:

- แถบเมนู: คุณสามารถเข้าถึงโปรแกรม คำสั่ง และตัวเลือกค่าตั้งมาตรฐานต่าง ๆ เกือบทั้งหมดได้จาก แถบเมนู นี้ ซึ่งจะประกอบด้วยเมนู โปรแกรม, ที่หลัก ๆ และ ระบบ

  การเพิ่ม แถบเมนู ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก แถบเมนู จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

- เมนูหลัก: ประกอบด้วยรายการต่าง ๆ เหมือนใน แถบเมนู ทุกประการ แต่จะจัดรวมทุกอย่างอยู่ในเมนูเดียวแทนที่จะแยกเป็นสามเมนู ซึ่งทำให้ใช้พื้นที่บนพาเนลน้อยลง

  การเพิ่ม เมนูหลัก ลงในพาเนล ทำได้โดยคลิกขวาที่พื้นที่ว่างบนพาเนล เลือก เพิ่มลงในพาเนล แล้วเลือก เมนูหลัก จากกล่องโต้ตอบ เพิ่มลงในพาเนล ดูข้อมูลเพิ่มเติมเกี่ยวกับเรื่องนี้ได้ที่

- เมนูย่อย: คุณสามารถเพิ่มเมนูย่อยของ แถบเมนู หรือ เมนูหลัก ลงในพาเนลโดยตรงได้ ตัวอย่างเช่น คุณสามารถเพิ่มเมนูย่อย เกม ของเมนู โปรแกรม ลงในพาเนลได้

  การเพิ่มเมนูย่อยลงในพาเนล ทำได้โดยเปิดเมนูย่อยนั้น คลิกขวาที่ตัวเรียกโปรแกรมตัวหนึ่งในเมนู แล้วเลือก เมนูทั้งหมด เพิ่มลงเป็นเมนูในพาเนล

menus adding to panel
panel objects menus

## ลิ้นชัก

ลิ้นชัก เป็นส่วนต่อขยายของพาเนล คุณสามารถเปิดและปิดลิ้นชักได้ในลักษณะเดียวกับที่แสดงและซ่อนพาเนล ลิ้นชักสามารถบรรจุวัตถุพาเนลได้ทุกอย่าง รวมถึงปุ่มเรียก เมนู แอพเพล็ต และลิ้นชักอื่น เมื่อคุณเปิดลิ้นชัก คุณสามารถใช้วัตถุต่าง ๆ ได้เหมือนกับการใช้วัตถุบนพาเนล

รูปต่อไปนี้แสดงลิ้นชักที่เปิดออก ซึ่งบรรจุวัตถุพาเนลสองชิ้น

Open drawer. The context describes the graphic.

ลูกศรที่อยู่บนไอคอนลิ้นชักบ่งบอกว่าไอคอนนั้น ๆ ใช้เป็นลิ้นชักหรือเมนู

คุณสามารถเพิ่ม เคลื่อนย้าย และลบวัตถุในลิ้นชักได้ด้วยวิธีเดียวกับที่ทำกับวัตถุบนพาเนล

### การเปิดและปิดลิ้นชัก

การเปิดลิ้นชัก ทำได้โดยคลิกที่ไอคอนของลิ้นชักในพาเนล คุณสามารถปิดลิ้นชักได้ด้วยวิธีการต่าง ๆ ต่อไปนี้:

- คลิกที่ไอคอนของลิ้นชัก

- คลิกที่ปุ่มซ่อนลิ้นชัก

drawers opening
drawers closing

### การเพิ่มลิ้นชักในพาเนล

คุณสามารถเพิ่มลิ้นชักในพาเนลได้ด้วยวิธีต่าง ๆ ดังนี้:

จากเมนูผุดขึ้นของพาเนล

  1. คลิกขวาที่พื้นที่ว่างบนพาเนล แล้วเลือก เพิ่มลงในพาเนล

  2. จากกล่องโต้ตอบ เพิ่มลงในพาเนล เลือก ลิ้นชัก จากนั้นคลิกปุ่ม เพ่ิม แล้วคลิก ปิด

จากเมนูใด ๆ

  คุณสามารถเพิ่มเมนูเข้าเป็นลิ้นชักในพาเนลได้

  การเพิ่มเมนูเข้าเป็นลิ้นชักในพาเนล ทำได้โดยเปิดเมนูจากพาเนลนั้น คลิกขวาที่ตัวเรียกโปรแกรมในเมนู แล้วเลือก เมนูทั้งหมด เพิ่มลงเป็นลิ้นชักในพาเนล

drawers adding to panel

### การเพิ่มวัตถุในลิ้นชัก

คุณสามารถเพิ่มวัตถุในลิ้นชักได้ด้วยวิธีเดียวกับที่เพิ่มวัตถุในพาเนล ดูข้อมูลเพิ่มเติมได้ที่

drawers adding objects to

### การปรับเปลี่ยนคุณสมบัติลิ้นชัก

คุณสามารถปรับเปลี่ยนคุณสมบัติของลิ้นชักแต่ละอันแยกต่างหากจากกันได้ ตัวอย่างเช่น คุณสามารถปรับเปลี่ยนรูปลักษณ์ของลิ้นชัก หรือกำหนดให้ลิ้นชักมีปุ่มซ่อนหรือไม่ได้

การปรับเปลี่ยนคุณสมบัติลิ้นชัก ทำได้ตามขั้นตอนต่อไปนี้:

1. คลิกขวาที่ลิ้นชัก แล้วเลือก คุณสมบัติ เพื่อเปิดกล่องโต้ตอบ คุณสมบัติลิ้นชัก กล่องโต้ตอบดังกล่าวจะมีหัวข้อแท็บ ทั่วไป

2. กำหนดคุณสมบัติของลิ้นชักในกล่องโต้ตอบ ตารางต่อไปนี้จะอธิบายองค์ประกอบต่าง ๆ ในหัวข้อแท็บ ทั่วไป:

   องค์ประกอบ | คำอธิบาย
   --- | ---
   Size | กำหนดความกว้างของลิ้นชักเมื่อเปิดออก
   Icon | เลือกไอคอนที่จะใช้แทนลิ้นชัก โดยคลิกที่ปุ่ม ไอคอน เพื่อเปิดกล่องโต้ตอบเลือกไอคอน จากนั้นเลือกไอคอนที่ต้องการ แล้วคลิก ตกลง เพื่อยืนยัน
   Show hide buttons | เลือกตัวเลือกนี้ถ้าต้องการให้แสดงปุ่มซ่อนบนพาเนล ซึ่งเมื่อคุณคลิกปุ่มซ่อนปุ่มใดปุ่มหนึ่งดังกล่าว ลิ้นชักก็จะปิด
   Arrows on hide buttons | เลือกตัวเลือกนี้ถ้าต้องการให้แสดงลูกศรบนปุ่มซ่อน ถ้ามีการเปิดใช้ปุ่มซ่อน

3. คุณสามารถใช้หัวข้อแท็บ พื้นหลัง กำหนดพื้นหลังของลิ้นชักได้ สำหรับการกำหนดค่าในหัวข้อแท็บ พื้นหลัง นี้ ดูขั้นตอนได้ที่ นอกจากนี้ คุณยังสามารถลากสีหรือรูปภาพมาวางที่ลิ้นชัก เพื่อกำหนดเป็นพื้นหลังของลิ้นชักได้ด้วย ดูข้อมูลเพิ่มเติมได้ที่

4. คลิกปุ่ม ปิด เพื่อปิดกล่องโต้ตอบ คุณสมบัติลิ้นชัก

drawers modifying properties
panel objects drawers drawers

## วัตถุพาเนลปริยาย

หัวข้อนี้จะบรรยายเรื่องวัตถุพาเนลที่อยู่ในพื้นโต๊ะมาตรฐานของ MATE

### แอพเพล็ตรายชื่อหน้าต่างแบบเมนู

คุณสามารถดูรายชื่อของหน้าต่างทั้งหมดที่กำลังเปิดอยู่ และเลือกหน้าต่างที่จะโฟกัสได้ โดยคลิกที่แอพเพล็ต รายชื่อหน้าต่างแบบเมนู ภาพต่อไปนี้แสดงตัวอย่างของแอพเพล็ต รายชื่อหน้าต่างแบบเมนู

Window selector applet displayed from the top edge panel.

การโฟกัสไปที่หน้าต่าง ทำได้โดยเลือกหน้าต่างที่ต้องการจากแอพเพล็ต รายชื่อหน้าต่างแบบเมนู

รายชื่อหน้าต่างแบบเมนู จะแสดงรายชื่อหน้าต่างจากพื้นที่ทำงานทั้งหมด หน้าต่างที่อยู่ในพื้นที่ทำงานอื่นที่ไม่ใช่พื้นที่ทำงานปัจจุบันจะอยู่ใต้เส้นแบ่ง

top edge panel window selector icon
window selector top edge panel

### แอพเพล็ตพื้นที่แจ้งเหตุ

Notification Area icon.

แอพเพล็ต พื้นที่แจ้งเหตุ จะแสดงไอคอนจากโปรแกรมต่าง ๆ เพื่อบ่งบอกถึงกิจกรรมของโปรแกรมนั้น ๆ ตัวอย่างเช่น เมื่อคุณใช้โปรแกรม เครื่องเล่นซีดี เล่นซีดี ก็จะมีไอคอนปรากฏในแอพเพล็ต พื้นที่แจ้งเหตุ รูปภาพข้างต้นเป็นตัวอย่างของไอคอนรูปซีดีในแอพเพล็ต พื้นที่แจ้งเหตุ

applets Notification Area
panel objects Notification Area applet
Notification Area applet

### แถบเมนู

Menu Bar applet. Menus: Applications, Places, System.

แถบเมนู ประกอบด้วยเมนู โปรแกรม, ที่หลัก ๆ และ ระบบ คุณสามารถเข้าถึงโปรแกรม คำสั่ง และตัวเลือกค่าตั้งมาตรฐานต่าง ๆ เกือบทั้งหมดได้จากเมนูใน แถบเมนู ดูข้อมูลเพิ่มเติมเกี่ยวกับการใช้แถบเมนูบนพาเนลได้ที่

### รายชื่อหน้าต่างแบบแถบ

แอพเพล็ต รายชื่อหน้าต่างแบบแถบ ช่วยให้คุณจัดการหน้าต่างที่กำลังเปิดอยู่บนพื้นโต๊ะ MATE ได้ รายชื่อหน้าต่างแบบแถบ จะใช้ปุ่มหนึ่งปุ่มแทนหน้าต่างหนึ่งบานหรือกลุ่มหน้าต่างหนึ่งกลุ่มที่เปิดอยู่ ปุ่มดังกล่าวจะมีสถานะต่าง ๆ ขึ้นอยู่กับสถานะของหน้าต่างที่ปุ่มนั้น ๆ เป็นตัวแทนอยู่ ตารางต่อไปนี้จะอธิบายถึงสถานะต่าง ๆ ที่เป็นไปได้ของปุ่มใน รายชื่อหน้าต่างแบบแถบ

สถานะ | หมายถึง...
--- | ---
ปุ่มถูกกดลง | หน้าต่างได้โฟกัสอยู่
ปุ่มสีจาง ข้อความบนปุ่มอยู่ในวงเล็บเหลี่ยม | หน้าต่างถูกย่อเก็บ
ปุ่มไม่ได้ถูกกดลง และไม่ได้มีสีจาง | หน้าต่างถูกแสดงอยู่บนพื้นโต๊ะ และไม่ได้ถูกย่อเก็บ
มีตัวเลขในวงเล็บต่อท้ายป้ายชื่อปุ่ม | ปุ่มนั้นแทนกลุ่มของปุ่มหลายปุ่ม

#### วิธีใช้

คุณสามารถใช้ รายชื่อหน้าต่างแบบแถบ ทำสิ่งต่อไปนี้ได้:

- ให้โฟกัสกับหน้าต่าง

  ถ้าคุณคลิกที่ปุ่มใน รายชื่อหน้าต่างแบบแถบ ที่แทนหน้าต่างที่อยู่บนพื้นโต๊ะ แต่ยังไม่ได้โฟกัส ก็จะให้โฟกัสกับหน้าต่างนั้น

- ย่อเก็บหน้าต่าง

  ถ้าคุณคลิกที่ปุ่มใน รายชื่อหน้าต่างแบบแถบ ที่แทนหน้าต่างที่ได้โฟกัสอยู่ ก็จะย่อเก็บหน้าต่างนั้น

- เรียกคืนหน้าต่างที่ถูกย่อเก็บ

  ถ้าคุณคลิกที่ปุ่มใน รายชื่อหน้าต่างแบบแถบ ที่แทนหน้าต่างที่ถูกย่อเก็บอยู่ ก็จะเรียกหน้าต่างนั้นคืนมา

คุณสามารถเปลี่ยนลำดับของปุ่มต่าง ๆ ใน รายชื่อหน้าต่างแบบแถบ ได้โดยลากปุ่มไปที่ตำแหน่งอื่นใน รายชื่อหน้าต่างแบบแถบ

#### การปรับแต่ง

การตั้งค่าแอพเพล็ต รายชื่อหน้าต่างแบบแถบ ทำได้โดยคลิกขวาที่ที่จับด้านซ้ายสุด แล้วเลือก ปรับแต่ง คุณสามารถปรับเปลี่ยนค่าต่าง ๆ ได้ดังนี้:

Window List Content

  กำหนดกลุ่มหน้าต่างที่จะแสดงใน รายชื่อหน้าต่างแบบแถบ โดยเลือกตัวเลือกใดตัวเลือกหนึ่งต่อไปนี้:

  - Show windows from current workspace

    เลือกตัวเลือกนี้ถ้าต้องการให้แสดงเฉพาะหน้าต่างที่อยู่ในพื้นที่ทำงานปัจจุบันเท่านั้น

  - Show windows from all workspaces

    เลือกตัวเลือกนี้ถ้าต้องการให้แสดงหน้าต่างที่เปิดอยู่ทั้งหมดในทุกพื้นที่ทำงาน

Window Grouping

  กำหนดว่าเมื่อไรจะให้ รายชื่อหน้าต่างแบบแถบ รวมกลุ่มหน้าต่างที่เป็นของโปรแกรมเดียวกันเข้าด้วยกัน โดยเลือกตัวเลือกใดตัวเลือกหนึ่งต่อไปนี้:

  - Never group windows

    เลือกตัวเลือกนี้ถ้าไม่ต้องการให้รวมกลุ่มหน้าต่างของโปรแกรมเดียวกันเข้าเป็นปุ่มเดียวเลย

  - Group windows when space is limited

    เลือกตัวเลือกนี้ถ้าต้องการให้รวมกลุ่มหน้าต่างของโปรแกรมเดียวกันเข้าเป็นปุ่มเดียว เมื่อเหลือพื้นที่จำกัดบนพาเนล

  - Always group windows

    เลือกตัวเลือกนี้ถ้าต้องการให้รวมกลุ่มหน้าต่างของโปรแกรมเดียวกันเข้าเป็นปุ่มเดียวเสมอ

Restoring Minimized Windows

  กำหนดวิธีการที่ รายชื่อหน้าต่างแบบแถบ จะเรียกคืนหน้าต่าง โดยเลือกตัวเลือกใดตัวเลือกหนึ่งต่อไปนี้:

  - Restore to current workspace

    เลือกตัวเลือกนี้ถ้าต้องการเรียกคืนหน้าต่างสู่พื้นที่ทำงานปัจจุบัน แม้ว่าเดิมหน้าต่างจะไม่ได้อยู่ในพื้นที่ทำงานปัจจุบันก็ตาม

  - Restore to native workspace

    เลือกตัวเลือกนี้ถ้าต้องการให้สลับไปยังพื้นที่ทำงานดั้งเดิมที่หน้าต่างเคยอยู่ เมื่อเรียกคืนหน้าต่าง

  ตัวเลือกเหล่านี้จะมีให้เมื่อมีการเลือก แสดงหน้าต่างจากพื้นที่ทำงานทั้งหมด ในหัวข้อ เนื้อหารายชื่อหน้าต่าง เท่านั้น